Bakterioak eta mikroorganismoak hautematea\nATP fluoreszentzia detektagailua\nEguzki intsektuak hiltzeko lanpara\nNekazaritzako estazio meteorologikoa\nLandareen detekzio fisiologikoa\nLandareen estalkien aztertzailea\nLandareen klorofila detektagailua\nLandareen hostoen eremuko detektagailua\nLandareen fotosintesiaren detektagailua\nLandareen arnasketa detektagailua\nLandareen zurtoinaren emari detektagailua\nLurzoruaren konposizioa hautematea\nGasolinaz elikatutako lurzoruaren laginketa\nLurzoruaren laginketa eskuzko paketea\nLurzoruaren lau parametroen detektagailua\nLurzoruaren mantenugaien detektagailua\nEguzki energia intsektuak hiltzeko lanparak izurriteen kalteak modu eraginkorrean hobe ditzake\nTxina, baso baliabide handiekin, zailagoa da izurriteen kontrolean. Basoko izurriak garaiz tratatzen ez badira, beste leku batzuetako ingurumenean eragingo du. Hori dela eta, garrantzi handia eman beharko genioke baso-izurriteen kontrolari. Izurriteen kontrol tradizionala pestizida kimikoetan oinarritzen da batez ere ...\nLandareen hostoaren neurgailua doitasuneko nekazaritzaren garapen beharretara egokitzen dena\nJakin badakigu hosto-azaleraren tamaina fotosintesiaren intentsitatearekin lotuta dagoela, eta eguzki energiaren erabilera ere islatzen duela, oinarrizko energia iturria. Hostoen eremua ere egokitu dezakegu landare berdeen uraren erabileraren eraginkortasuna hobetzeko, baina ongarria xurgatzeko nolabaiteko gaitasuna ere badu ...\nLurzoruaren mantenugaien analizatzaile azkarrak laboreen ekoizpen balioa hobetzen du\nDenok dakigu laborantza hazkundeak ur eta mantenugai hornidura behar duela. Lurreko uraren eta mantenugaien edukiak landareen hazkuntzan eragiten du. Lurzoruaren mantenugaiak altuegiak direnean, landareen mantenugai soberakina sortuko da, eta ondorioz lurzoruaren mantenugaiak eta formatua handituko dira ...\nHosto azaleraren neurgailuak neurketa datu multzo ugari gordetzen ditu\nHostoen eremuen aztertzailea landareen ikerketa fisiologikoaren prozesuan tresna garrantzitsua da. Laborantza modernoaren landaketan, hostoen azalera zehaztea oso zati garrantzitsua izan da. Tresna hau oso ikerketa tresna garrantzitsua da. Landareen hostoak neurtzeko eta erregistratzeko erabiltzen da batez ere ...\nKanpoko aztertzailea laboreen landaketa arrazionala egiteko\nKanoi-analizatzaileak eginkizun garrantzitsua betetzen du laboreen hazkuntzan, eta garrantzi handia du laboreen landaketa arrazoizkoa izateak. Markesina goitik behera ikusten den laboreen zatia da, txanoa bezalakoa. Ikertzaileek landareei buruzko "sekretu" batzuk aurkitu ohi dituzte bertatik. Ta ...\nKlorofilaren neurgailuak landareen klorofila edukia edozein unetan kontrolatu dezake\nKlorofila neurgailua landareen fisiologia ikertzeko tresnetako bat da. Haren funtzio nagusia hostoetako klorofilaren edukia hautematea da. Klorofila kantitateak zuzenean eragiten du landareen hazkuntzan. Fotosintesiaren lehen urratsa argi energia klorofilaren bidez xurgatzea eta ionizatzea da ....\nChina Shandong chuanyunjie Instrument Co, Ltd. goi-mailako teknologiako enpresa da, landareen estalkiaren aztertzailea, landareen klorofila hautematea ...\n429, 67. eraikina, 14278 Health East Street, Kuiwen barrutia, Weifang hiria, Shandong probintzia


Energia kontsumoa aurrezteko baliabide praktikoen inguruko tailerra - Andoain - Aiurri.eus\nEnergia kontsumoa aurrezteko baliabide praktikoen inguruko tailerra\nXabier Lasa 2019-10-22 15:14\nAsensio, Lainez eta Verdasco, aurkezpenean\nEtxebizitza, denda edo enpresa txikietako argindar kontsumoa murrizteko lagungarri izan daitezkeen baliabideen inguruko tailerra antolatu dute Andoaingo Udalak eta Foru Aldundiak elkarlanean. Tailerra urriaren 29an egingo da, Basteron, arratsaldeko 18:00etatik aurrera.\nHiilaren 25a baino lehenago eman behar da izena udaletxean, saio praktikoan parte hartzeko. Bi eratara eman daiteke izena: ingurumena@andoain.eus helbidera idatziz, edo eta, 942-300830 telefonora hots eginda.\nJose Ignacio Asensio Foru Aldundiko Ingurumeneko diputatuak, Maider Lainez Andoaingo alkateak eta Jose Luis Verdasco langileria, antolakuntza eta barne araugintzako zinegotziak aurkeztu dute Gipuzkoa Argitu programaren baitan kokatzen den tailerra, gaur eguardian Andoaingo udaletxean. Asensioren hitzetan, Gipuzkoa Argitu “baliabide multzo bat da Gipuzkoako gizartearentzat, aurrezpen eta eraginkortasun energetikoarekin eta pobrezia energetikoaren aurkako borrokarekin konprometituta dagoenarentzat zuzendutakoa”.\nAsensiok zehaztu duenez, “era erraz soil eta soil batean sustatu liteke energiaren eta bereziki elektrizitatearen kontsumoaren murrizketa, Gipuzkoako etxebizitza, komertzio eta enpresa txikientzako abian jarritako baliabideen bitartez”.\nBasteron burutuko den tailerrak, hain zuzen, herritarrentzako informazioa indartuko du kontsumitzaileak heziz. Horretarako, ezagutzera emango dira bere kontsumoaren, potentziaren eta tarifaren inguruko datuak.\nMaider Lainez alkateak Andoaingo herritarrei tailerrera azaltzeko gonbidapena luzatu die. "Kezka eta zalantza ugari izaten ditugu etxeko fakturarekin, datu asko ez baititugu ezagutzen, egokia ote den ala ez kontratatuta daukagun potentzia, e.a. Eta hain justu, zalantza guzti horien inguruko argibideak jasotzeko aukera ona izan liteke tailerra; baita ere, energia berriztagarriei buruzko informazioa edukitzeko eta horietara jo ahal izateko ze aukerak dauzkagun jakiteko”.\nAntzeko tailerrak Gipuzkoa osoan egiten ari dira. Hortaz gain, guztien eskura jarri dira kontsumo zein eraginkortasun energetikoko praktikak hobetzeko eta aurrezpena sustatzeko gida zein tutorialak Gipuzkoa Argitu programaren web orrian (www.argitu.eus). Etxe bakoitzeko kontsumo datuak ezagutzeko jarraitu beharreko pausoak zehazten dira tutorial horietan; besteak beste, zenbat kontsumitu dugun eta noiz egin diren kontsumorik handienak.\nEnergia aurrezteko baliabide praktikoen inguruko tailerra\nXabier Lasa urr 23 Andoain


Larrialdi eta autobabeserako planak, Ermua guztiontzako herri seguruagoa izan dadin\nErmuko Udaleko Hiritarren Segurtasunerako Arloa hainbat ekintza bultzatzen ari da larrialdietan koordinazioa hobetzen ikasteko. Ekainean, udaltzain guztiak prestakuntza-jardueretan parte hartzen ari dira, Ermuan aritzen diren suhiltzaile eta Gurutze Gorriko sanitarioekin batera.\nEkimen honen helburu nagusia gure herriko pertsonen segurtasuna bermatzea da. Horretarako, agenteak prestatzen dira, larrialdien aurrean azkarrago eta eraginkorrago jardun ahal izan dezaten.\nNabarmentzekoa da patruila-auto bakoitzean eta Udaltzaingoaren komisarian larrialdietarako botika-poltsa bana dagoela. Elementu horrek berezitasun bat du, bi zatitan banatzen baita: bata, agenteek erabiltzeko, eta, bestea, zigilatuta, osasun-langileek bakarrik erabiltzeko.\nJarduera horiek Babes Zibileko Udal Planaren, Autobabes Planaren eta Udal eraikin bakoitzaren Autobabes Planen barruan kokatzen dira. Plan horiek Ermuan larrialdietan esku hartzeko antolaketa-egitura eta prozedurak eratzen ditu.\nEragileekin egindako prestakuntza-ekintzez gain, udalerriaren segurtasuna hobetzen duten beste ekimen batzuk ere garatu dira:\nAutobabeserako planak: titularrek beren baliabideekin hartutako neurriak eta prestatutako ekintzak dira, pertsonen eta/edo ondasunen gaineko arriskuak prebenitzeko eta kontrolatzeko. Udal-eraikin guztiek behar bezala erregistratutako plan propioa dute, horrek berekin dakarren guztiarekin: simulazioak egitea eta langileak larrialdietan, lehen laguntzetan eta suteak itzaltzen trebatzea.\nLarrialdietarako postontziak: udalerri osoan daude modu estrategikoan kokatuta, eta larrialdi-zerbitzu guztientzat erabilgarria den informazioa dute: hidranteen planoak, telefonoen direktorioak, txalekoak, txilibituak, etab.\nErmua, hiri kardio-babestua: Udalaren eta Bexen cardio enpresaren arteko ekimen publiko-pribatua. Horrekin, kanpoko 22 desfibriladore automatikoz osatutako parkea osatu da (200-250 metroz behin udalerri osoan) eta ia 200 pertsona trebatu dira horien erabileran.\nItxi ateak suari: finken administratzaileak inplikatuz, suteak prebenitzeko kanpaina egin da. Ekimenean parte hartu duten komunitate guztiek dute kartel hau atarian.


Iruñeko istorioetan aditua, protagonista - - euskalerriairratia.eus\nIruñeko istorioetan aditua, protagonista\nFermin Erbiti 2015-06-11 11:31\nEtzi egun seinalatua, alkateak aukeratzeko eguna. Nafarroan gehienak loturik badaude ere, ikusmin handia dago, bereziki Iruñean, UPNk aginte makila utzi eta, lehen aldiz, alkate abertzale batek hartuko duela ikusteko, horren lekuko izateko UPNtik EH Bildura, hori da marka eta saltoa!\nEgina omen dago, bai, baina aldaketa hain handia denez, batzuei kosta egiten zaie sinestea. Jende askori entzun diot gauza bera: nik Santo Tomas gogoan, eskua saihetsean sartu arte ez dut sinistuko. Beti egon liteke azken orduko sorpresaren bat, eroskeriaren bat tartean… edo etxetik atera eta, Aranzadiko zinegotzia igogailuan gelditu da, ez atzera ez aurrera.\nIzan ere, kosta egiten da sinestea, bai. Duela bi urte norbaitek esan balu posible zela Iruñean EH Bilduk alkatetza hartzea erotzat hartuko zuten, erotzat hartuko genuen. Batzuetan ematen du hemengo politikagintzan ez dela deus aldatzen, edo aldaketaren bat egiten denean, berdin segitzeko egiten dela. Ba, ez. Posible da Gobernuan zein hiriburuan abertzaleek agintzea, oraindik ere batzuei sinestea kostatzen bazaie ere.\nSanto Tomasek bezala, eskua saihetsean sartu nahi dute baietz esateko. Larunbatekoa benetako zauria izanen da batzuentzat; izugarrizko poza besteentzat; baina ez pentsa biztanleria horri begira dagoenik: iruindar gehienek betiko martxan segituko dute, udaletxekoari kasu handirik egin gabe, ez baitira zurrunbilo honetan bizi.\nEta alkate berriak zer sentituko du makila hartzean? Ongi ezagutzen dituen Iruñeko istorioei bat gehitu behar zaiela, baina beste batek idatzi beharko duela, historialaria ez baita lekuko protagonista baizik. Eta aurrean sekula irudikatu gabeko erantzukizuna duela. Hori ere pentsatuko duelakoan nago.


barren.eus - Jose Gurrutxaga antxitxikari nekaezina, bere zaletasunaz\nJose Gurrutxaga krosa jokatuko da domekan Elgoibarren, izena ematen dion Jose Gurrutxagarik gabe egingo den lehenbizikoa, joan den urriaren 23an hil baitzen Gurrutxaga, 95 urte zituela. Kroseko lasterketei irteera ematen aritu zen iaz arte.\nGurrutxagak gaztetatik izan zuen gustuko antxitxika egitea eta azken urteetara arte eutsi zion ohitura horri (ikus hemen BARRENi eskaini zion elkarrizketa). Euskal Herriko hizkerak eta ahoxzko ondarea jasotzen eta zabaltzen diharduen ahotsak.eus-en jasota dituzten bideoetan Joxek berak azaltzen ditu bere zaletasunari buruzko hainbat kontu.\nSoldadutzara joan zenean apuntatu zen korrikara (ikus Joxeren testigantza bideoan). Distantzia motzetan moldatzen zen hobeto, baina luzean jardun behar izaten zuten. Soldadutza ona pasatu zuen horri esker. Karrerak bukatzen zituen eta horrekin nahikoa zuen. (ikus bideoa)\n46 urterekin hasi zen beteranoetan korritzen. Madrilen debutatu zuen, eta oso gogoan zuen karrera hura. 50 eta 600 metrotan txapeldun geratu zen. Gero, 200 eta 800 metrotako lasterketetan korritzen zuen, eta sarri geratu zen txapeldun.\nEmaztea hil zenean utzi zion txapelketetan parte hartzeari, 2007an, 85 urte zituela. Aguilas-en (Murtzia) korritu zuen azkena. (ikus bideoa)\nAzken urteetan abiadurako probetan aritzen zen, 100 eta 200 metrotako lasterketetan. Urteetan aurrera egin arren, marka harrigarriak ezarri zituen Joxek. 100 m, 12:09. 50 urterekin, 200 m, 26:06. 56 urterekin, 800 m, 2:16:04 (Espainiako errekorra une hartan). (ikus bideoa)\nBeteranoentzako Munduko Txapelketetan ere parte hartu zuen Suedian eta Italian. Postu onak egin zituen bietan. Danimarkan ere korritu zuen Euskadiko Selekzioarekin. Irabazi egin zituen 400 metroak. Euskadiko Selekziokoak zirela, eta ez Espainiakoak, onartzea lortu zuten Danimarkan. (ikus bideoa)\nSarrera gehiago: ahotsak.eus atarian: hemen eta hemen


Turroiak: zaporeak, prezioak eta kaloriak aukeran | Revista\nErosketa Gida : Turroiak: zaporeak, prezioak eta kaloriak aukeran\n[1. or] Turroiak: zaporeak, prezioak eta kaloriak aukeran\n[2. or] Turroia, gramoz gramo\n[3. or] Hauxe da turroirik onena?\n[4. or] Nola aurreztu % 50 baino gehiago turroietan\nEguberri zaporea izaten du turroiak. Jendeari galdetuko bagenio zein gozo bereiziko lukeen egun horietarako, gehienek turroia egingo lukete, gure inguruan tradizio handikoa baita. Baina turroia bereiztea ere gero eta zailago dago, gaur egun era askotakoak baitaude merkatuan, postre horrek izan duen bilakaera oparoaren erakusgarri. Oraintsu arte, bi motatakoak baino ez zeuden: gogorra eta guria, baina orain ezin konta ahala aukera izaten da saltokietan: txokolatezkoak, frutadunak, azukrerik gabeak, likorea dutenak… Turroietan ere, beraz, beti-betikotik ateratzeko aukera daukate kontsumitzaileek, eta mahaian bestelako zapore eta testura batzuk aurkeztekoa, baina, horretarako, jakina, egoki hautatzeko modua behar dute. Horixe eskaini nahi die, hain zuzen, Erosketa Gida honek: turroi mota bakoitzak zer-nolako ezaugarriak dituen erakutsi nahi die, Eguberrietako produkturik ohikoenetakoa eta preziatuenetakoa hobeki ezagut dezaten.\nAlmendra, eztia… eta askoz gehiago\nGure herrialdean, ordea, Eguberriei lotu-lotua ageri da turroia, eta hortik kanpo nekez jaten dugu, ospakizun berezi-bereziren batean ez bada. Ekoizleek eta turroi markek, beraz, gogor lehiatu behar izaten dute garai horietan, eta horrexegatik hasi dira hainbeste turroi mota egiten eta prezio aldetik ere ahal bezainbat estutzen (azken urtean % 1 ere ez dira garestitu). Saltokietako apaletan ikus daiteke ongien ugaritasun hori: prezio eta zapore guztietakoak daude. Aukera zenbat eta handiagoa den, nahasteko arriskua ere handiagoa izaten da… Hortaz, zer egin daiteke turroi artean ez galtzeko? Lehenbizi, behintzat, ongi bereizi behar ditugu ohiko turroia (“beti-betikoa”) eta merkatuan agertu diren proposamen berriak, askotarikoagoak eta berritzaileagoak, bestelako osagai batzuk dituztenak eta, zenbaitetan, berezko turroiak izan ohi dituen osagairik ageri ez dutenak: azukrea, fruitu lehorrak eta eztia.\nTurroi askotarikoak. Hauxe da talderik ugariena eta berritzaileena, eta ohiko osagaiez gain (azukrea, eztia, almendrak edo arrautza) eransten dizkieten beste osagaien araberako izena hartzen dute. Gehienean guriak izaten dira, nahiz eta batzuk gogorrak izan daitezkeen (txokolatezkoak, adibidez) edo kurruskatsuak behintzat. Turroi horiek, almendren lekuan, beste fruitu lehor batzuk izaten dituzte, edo azukreak, edo bestelako osagaiak (arroz puztua, kokoa, esnekiak, likoreak, frutak…). Gainera, gozogintzako produktuekin bete edo estal daitezke, eta, hortaz, ekoizleari bururatzen zaion adina turroi mota sortzeko modua ematen du horrek.\nJoan hurrengo orrialdera Turroia, gramoz gramo »


“Vueltako azken bi asteetara fresko, lehiakor iritsi nahi dut” - Urnieta - Aiurri.eus\n“Vueltako azken bi asteetara fresko, lehiakor iritsi nahi dut”\nAndoni Urbistondo 2021-07-19 09:00\nMikel Iturria Sierra Nevadan dago, altuerako prestakuntza egiten hiru astez, eta berora egokitzen, Espainiako Vuelta hegoaldean ibiliko baita aste eta erdiz; abuztuaren 14an hasiko da\nZiklistek altuerako prestakuntzak egiten dituzte sarri. Egonaldi luze samarrak dira, bizpahiru astekoak, eta sasoia fintzeko helburua dutenak. Etxetik urrun, bizitza monotonoa egiten dute txirrindulariek, nekagarria, baina errendimendua hobetzeko bidean funtsezkoak. Iturriak denboraldi honetako hirugarren stage-a du altueran, eta larunbatean bueltatuko da etxera, hilaren 25ean Ordizian lehiaketara bueltatu eta Vueltari begira erritmoa hartzeko.\nSierra Nevadan zaude, altuerako prestakuntza egiten. Zer moduz doa?\nLuze samar dagoeneko. Hiru asteko egonaldia da, denboraldiko hirugarrena jada. Astun samarrak izaten dira egunak aurrera doazen neurrian, baina tira, badakizu egin beharreko gauzak direla.\nNon zaudete, zehazki?\nCAR edo Errendimendu Handiko Zentro bat dago Sierra Nevadan (Granada, Espainia), 2.320 metrora. Instalakuntzak oso egokiak dira kirolariontzat, eta ziklista asko etortzen da. Eliteko kirolarien izaera dugunez, baldintza ekonomikoak onak dira hemen egonaldi luzexkak egiteko. Espainiako Vueltak aste eta erdi egingo du Mediterraneo inguruan, eta Madrildik hegora, abuztu betean, eta berora ohitzeko ere toki ona da.\nBeroa iritsi al da bertara?\nBai, bai, hemen ez du barkatzen. Bailarara jaisten garen egunetan, eguerditik aurrera zaila da bizikletan ibiltzea, 40 gradura gerturatzen baita tenperatura. Normalean goi aldean ibiltzen gara, 1.700 eta 2.500 metroen artean, beroarekin ez kiskaltzeko. Eski estazio inguruan ere bada 6-7 kilometroko zirkuitu antzeko bat, eta hor bueltaka ibiltzen gara. Bestela Hoya de la Mora izeneko parajera igotzen gara, 2.500 metrora. Ahal bada pixka bat gehixeago ere bai, Veleta mendira daraman pistatik, baina errepidea ez da ona.\nAltuera handia da hori. Oxigenoarekin-eta ondo?\nNormalean 2.500 metrora buelta ematen dugu. 2.300 metrora egiten dugu lo, eta gorputza ohitu egiten da altuerara azkenerako.\nNolakoa da zure egunerokoa Sierra Nevadan?\nMonotono samarra. Goizean jaiki, gosaldu, prestatu, eta 09:30ak aldera entrenamendua hasten dugu. Bakoitzak daukan lan saioaren arabera, bazkalordurako edo bukatzen dugu. CAR egoitza dagoen tokian ere beroa egiten du, ez bailaran bezainbeste, baina komeni eguneko ordu beroenak saihestea. Bazkaltzen dugu, atsedena hartu, orain Tourra ikusi, lasai egon, afaldu eta ohera. Gorputzak atsedena behar du, entrenamendu gogorrak egiten ditugulako, eta ordu asko pasatzen dugu indarrak berreskuratzen.\nAisialdi aukeraren bat baduzue bertan?\nPradollano herria daukagu gertu, eta batzuetan kafetxo bat hartzera joaten gara, arratsalde partean, beroa gutxitzen hasten denean. Baina gehienetan CAR egoitzan bertan geratzen gara, gure gelan lasai. Entrenatu eta atsedena hartu, horiek dira eguneroko osagai nagusiak.\nEspainiako Vueltak Almerian, Velefique gainean egingo du geltokia, baita Valdepeñas de Jaen-en. Etapa horiek ikuskatzeko aukera izan duzu?\nEz. Hemen distantziak luzeak dira, eta autoarekin hara eta hona ibiltzeko gogo handirik ez dugu izaten. Bi urte atzera etapak zehatzago aztertu nituen, aurten momentuz gainetik bakarrik aztertu ditut. Nire ardura bakarra Vuelta hasierara ahalik eta ondoen iristea da, eta gero gerokoak.\nOraindik hilabete luze falta da Vuelta hasteko, nola iritsiko zara?\nSentsazio onak ditut. Konfiantza daukat. Sasoi puntu egokian iritsiko naizela uste dut, eta behin lasterketa betean, sortzen diren aukerak ondo baliatzea da gakoa.\nZein izango da zure erronka Vueltan? Etapak edo sailkapen nagusia?\nEtapen bila joango naiz. Etapa egokiak hautatu behar ditut, ihesaldi ona hartu eta irabazten saiatu. Gero, eta ahal bada, jauzi bat eman, eta onenengandik hurbil egon sailkapenean. Baina etapei lehentasuna emanda, beti ere. Vueltako azken bi asteetara fresko, lehiakor iristeko esperantzarekin antolatu dugu prestakuntza guztia, ea asmatzen dugun. Ez dut intentsitate handirik sartu, lan saioetan, Vuelta bukaerara hobeto iristeko. Itxuraz aurtengo Vueltako lehen astea beste urteetan baino lasaiagoa izango da. Etapa lauak daude, Picon Blancoko bukaera izan ezik, Burgosen, baina bertan, eta gauzak normal, sailkapen nagusiko txirrindularien artean behar luke etapa garaipenak. Gero akaso ihesaldia iritsiko da, ezin jakin. Ziklismoa, dena den, ez da matematika. Lehen astean ihesaldi aukeraren bat baldin badago, ba saiatuko naiz. Ihesaldi gehiago hartzea gustatuko litzaidake, aukera gehiago izateko. Orain bi urteko Vueltan bi ihesalditan sartu nintzen, biak onak izan ziren, maila handiko jendea sartu zen. Protagonista izan nahi nuke.\nBeroaren gaia aipatu duzu. Zuen jarduna baldintzatzen duen faktore garrantzitsua da.\nBai, ez gaudelako ohituta. Horregatik etortzen gara Espainia hegoaldera, hemengo baldintzekin ohitzeko. Duela bi urte Malagan hasi zen Vuelta, eta lehen astean sekulako beroa egin zuen. Kosta zitzaidan moldatzea, hasieran, baina gero gorputza ohitu zen. Aurten abuztuko azken 10 egunetan Espainia hegoaldetik ibiliko gara, bero handia egin dezake, eta gehiegi ez sufritzea espero dut. Iraila hasten denerako Espainia iparraldean eta Galizia aldetik ibiliko gara, eta gaitzerdi, han gusturago ibiliko gara.\nBi urte atzera Urdazubin bukatu zen etapa zeneukan begiz jota, eta baita asmatu ere. Bakarren bat hautatu al duzu aurtengo Vueltarako?\nEz, ez daukat etapa bat markatuta. Etapa askotan izan nahi nuke protagonista.\nEspainiako Vueltako jardunak finkatuko du zure denboraldiaren azken nota, baina orain arte egindakoaz ze balantze egiten duzu?\nEuskal Herriko itzulia hasi arte nahiko gustura ibili nintzen. Azaroa geldirik eman nuen lepauztaia hautsita, eta horrek plangintza eraldatu zidan apur bat. Pedal kolpe on-onik ez nuen izan Itzulian, baina ekaina erdialdean ondo aurkitu nintzen. Protagonista izan naiz lasterketa batzuetan, baina zorte apur bat falta izan zait. Mallorcan garaipenetik gertu egon nintzen. Hankak baneuzkan gorago egoteko, baina aurkariak ere onak ziren. Lehiakor sentitu nintzen, eta konfiantzarekin nago.\nZein egutegi izango duzu Vuelta hasi bitarte?\nLarunbata izango da nire azken eguna Sierra Nevadan, hemendik etxera. Han entrenatzen jarraitu, eta Ordiziako Sari Nagusia korritu uztailaren 25ean. Aurrean ibili nahi nuke. Hileko azken egunean Donostiako Klasika egingo dut, eta ondoren Burgosko Itzulia, abuztuaren 3tik 7ra, eta gero Vuelta, abuztuaren 14tik irailaren 5era. Hilabete eta erdi da, bete-betean egin beharrekoa. Erraza ez, batez ere mentalki, baina prest nago.\nTourra ikusten ari zarela esan duzu. Gazteak nagusi, maila bikaina ematen ari dira. Ikusgarria izaten ari da proba.\nBeno, gazteak, eta zaharrak ere bai. Dena ez dute gazteek egin. Hor dago Mark Cavendish, Richie Porte ere txukun aritu zen Dauphinen… Ni neu ere gero eta indartsuago sentitzen naiz, eta 29 urte ditut dagoeneko. Orain dela 10 urte txirrindulari onak zirenak onak izaten segitzen dute oraindik, hori ez da aldatu.\nInoiz baino azkarrago doaz, inoiz baino maila hobea omen dago tropelean. Ados, iritzi horrekin?\nBatez ere maila ona, abiadura, itzuli txikietan nabaritzen dela esango nuke.\nItxuraz sekulako parte hartzea izango du Vueltak, talde indartsu asko irteeran. Hori ona da zuretzat, ez?\nIkusi egin behar. Normalean talde bat nagusi izatea, lasterketako aginte-makila hartu eta kontrol lana egingo duena ona da guretzat. INEOS-ek hartu zuen ardura Giroan, eta ihesaldi asko arrakastatsuak izan ziren. Talde indartsuek lasterketa kontrolatu nahi izatea ona da ihesaldiak bilatzen ditugunontzat.


Zestak albo batera utzita - Busturialdeko Hitza : Busturialdeko Hitza\nZestak albo batera utzita\nMartxoaren 15ean jokatu zuten azken partidua, eta martxoaren 17an itxi zituzten frontoiko ateak. “Momentu horretan, bi astez jokatu barik egongo ginela esan ziguten. Apirilaren 1a iritsi zen, eta maiatzaren 1era arte luzatu zuten itxialdia”, azaldu du Unai Lekerika puntista gernikarrak. Eñaut Salegi markina-xemeindarrak bazekitela maiatzaren 1ean ere ezingo zutela jokatu dio: “Asterik aste ikusi dugu egoerak txarrerantz egin duela. Euskal Herriko datuak zeintzuk ziren ikusita, eta hemen ere kasuek zelan egiten zuten gora aztertuta, bagenekien maiatzean ez genuela jokatuko”.\nEta oraindik ere ez dakite noiz jokatuko duten. Maiatzaren 1etik ekainaren 30era bitartean jokatzekoak ziren udako azken denboraldia, baina atzeratu egin dute. “Daniako arduradunek ez digute ezer esan, baina ez daukagu maiatza bukatu aurretik jokatzeko esperantzarik”, dio Lekerikak, eta ekainean jokatzea “aztertu beharreko kontua” dela uste du Salegik: “Itxura batez ekainean hasi gaitezkela suma daiteke, baina ideiarik ere ez dugu. Asterik aste goaz”.\nArduradunek ere ez dakitela ezer diote, eta frontoia zabaltzea Donald Trumpen eta Floridako gobernuen eskuetan dagoela uste dute. “Guretzako ezjakintasuna da nagusi. Etxean gaude geldi. Ez dakigu azken denboraldi hau hasiko den edo ez”.\nJokatu barik daude, eta ez dute soldatarik. Maiatzaren 1etik, gainera, mediku aseguru barik geratu dira. “Kontratu kolektiboa daukagu enpresagaz. Apirilean, martxoko soldata kobratuko genuela jakinarazi, eta maiatzean ez genuela apirilekoa jasoko esan ziguten. Hala ere, apirilean, mediku asegurua mantendu ziguten. Maiatzean, berriz, ez”, dio Lekerikak. Horren aurrean, euren kabuz lortu behar izan dute beste asegururen bat, bakoitzak bere erara. Han dena da pribatua, eta mediku asegurua lortzea oso “garestia” dela dio Salegik: “Bakarrik gaudenontzat ez da horrenbesteko arazoa. Baina asko daude andre eta seme-alabekin. Eurentzako egoera zailagoa da”.\nApirilean ez zutenez soldatarik jaso, langabezia jasotzeko izapideekin hasi ziren: “Bisadunak gara, eta ez genekien langabezia kobratu ahal izango genuen edo ez, baina azkenean lortu dugu. AEBetako Gobernuak emandako laguntza jaso dugu”.\n“Daniako arduradunek ez digute ezer esan, baina ez daukagu maiatza bukatu aurretik jokatzeko esperantzarik”\nEkainaren 30era arte dute bisatua Lekerikak eta Salegik, eta ordura arte Floridan geratzeko asmoa dute. Udako denboraldian Euskal Herria itzultzen dira. Aurten, baina, “kezkatuta” daude bisen kontuagaz. Trumpek immigrazo politika oraindik gehiago gogortu du koronabirusagatik, eta hainbat muga eta kontrol ezarri ditu. Ez dakite irailean Floridara itzuli ahalko diren: “Uztailaren 1ean etxera joan beharko gara, bai edo bai. Irailean bueltatzeko beste bat eskatu beharko dugu, eta ez dago erraz hori lortzea”.\nIrailaren 15ean hasten da denboraldia Danian, baina aukera gutxi ikusten dute bertan egoteko: “Egoera ikusita, bueltatzeko aukerak izan arren, aukera gutxi ikusten ditugu. Bisatua behar dugunok seguraski ez dugu denboraldia bertan hasiko, baina itxaron beharko dugu”.\nEtxera bueltatu eta frontoiak itxita aurkituko dituzte. “Ematen du, momentuz, behintzat, ez Gernikan ezta Markina-Xemeinen ere ez direla frontoiak zabalik egongo”, dio Salegik. Ez dira gustuko berriak, baina egoera dena da, eta segurtasuna bermatu behar dela badakite. “Gernikako Grand Slama, Biarritzekoa edota Donibane Lohitzunekoa bertan behera geratuko direla uste dugu. Espainia eta Frantziako gobernuek hartuko dituzten erabakien zain daude enpresak, baina udan partidurik egongo ez den itxura du”, azaldu du Lekerikak. Hala ere, oraindik ez dela ezer ofiziala esan dio, eta erabakiaren zain daudela azpimarratu du. “Guri enpresek ez digute ezer esan. Donibane Lohitzuneko enpresak neurriak hartuko zituela esan zigun, baina oraindik ez dakigu ezer”.\nEñaut Salegi, Jon Goenaga eta Ekaitz Mendizabal. Argazkia: Eñaut Salegi\nEtxera bueltatu eta frontoiak jende barik egotea “arraroa” dela diote, eta zale barik jokatzea “ezinezkotzat” dute. “Enpresariek esan dute ateak itxita jokatzea ez dutela aurreikusten. Zestak babesle gutxi ditu, eta ikuskizunak bermatzeko beharrezkoa da sarreretako dirua eta zaleek kontsumitzen dutena lortzea. Horiek barik, ezin dituzte ikuskizunak mantendu”. Udan jokatzea ezinezkoa bada, udako denboraldia atzeratzea ere aztertzen dabiltzala diote, baina ez dakite ezer.\nUda arraroa izango da puntistentzat. Etxean jokatzea asko gustatzen zaio Lekerikari: “Floridako azken bi hilabeteetan oso serio jartzen gara. Fisikoki sasoiko jartzen gara udako partiduetan ahalik eta hobetoen egoteko; familia, lagun eta euskal zaletuen aurrean maila ona emateko”. Aurtengo udan, baina, bestelako egutegia izango du.\n“Uztailaren 1ean etxera joan beharko gara, bai edo bai. Irailean bueltatzeko beste bisa bat eskatu beharko dugu, eta ez dago erraz hori lortzea”\nHala ere, zesta-puntak bizirik jarraituko duela eta frontoietara itzultzean jendetza espero dutela dio: “Aurreko udan frontoiak zelan bete ziren ikusita, espero dugu bueltatzerakoan berdina izatea. Jendea urte osoa egoten da itxaroten frontoira joateko, eta bueltatzerakoan euren babesa edukitzea espero dugu”.\nEgoerari aurre egin behar zaio, eta ez da erraza. Etxekoetatik urrun daude, baina egoera “ondo” daramatela diote. Koronabirusak Floridan ez du New Yorken bezalako eragina izan, baina larrialdi neurri zorrotzak hartu dituzte: parkeak, hondartzak, dendak… itxita daude. Supermerkatuak bakarrik daude zabalik, eta horietara ere maskarekin joan behar da.\nFloridako egoera ez dela Euskal Herrian bezalakoa diote: “Kirola egiten atera ahal izan gara beti. Astean bizpahiru aldiz ateratzen gara, eta etxean ere ariketak egiten ditugu,ordubeteko saioan”. Izan ere, sasoi betean mantendu behar dira, “jokatzen hasterakoan, ondo egoteko”.


Ibarretxeri hauteskude ez demokratikoen aurrean gaudela gogoratu dio Areetan Batasunak - - Hiruka.eus\nIbarretxeri hauteskude ez demokratikoen aurrean gaudela gogoratu dio Areetan Batasunak\nUkberri 2005-04-02 00:38\n“Ilegalizazioen gainetik, Euskal Herria aurrera” leloko manifestazioa Getxoko udalerriko Itzubaltzeta / Erromo herrian burutu ostean, Batasunak kontzentrazioa egin du gau arratsaldean EAJ-EA hautes-koalizioak Areetako Xake plazan deitutako mitinaren aurrean. 50 pertsona parte hartu duten elkarretaratzearen bidez, Batasunak hauteskunde ez demokratiko batzuen aurrean gaudela eta Batasunarik gabe euskal gatazkak ez daukala konponbiderik gogoratu dio EAEko lehendakariari. Gainera, beste behin ere, Ertzaintza EAJren polizia dela gaur ikusi da.\nErromo eta Areetako Batasunatik espero dugu Ibarretxe, Atutxa, Azkarraga eta konpainiak demokraziaren alde joko dutela eta ez, orain arte, eta argazkitarako mugimendu bakanak kontuan hartu gabe, haien interes propioentzat.\nEra berean, gaur Areetan ikusi dugun EAJ eta Ertzaintzaren arteko lotura, jakina izateagatik ez da horregatik gutxiago salatu behar. Izan ere, Batasunaren eta 50 herritarren eskubide zibil eta politikoak borraz ezabatzera etorritako dozenaka ertzainei alde egiteko agindua eman die EGIko kide batek, antza, hauteskunde-kanpaina batean sortuko ziren irudiak ez zirelako EAJrentzako etekingarriak izango. Non daude egunero EGIko kide horiek gidatzen dituzten ertzainek ikasle, emakume, langile, ekologista, gazte, euskaltzale, okupa, edo bestelako hiritarrak bortizkeriaren bidez sakabanatzen dituztenean?\nErromo eta Areetako Batasuna


AUTONOMOENTZAKO 2017KO BERRITASUNAK ETA KPIAREN 2016KO INDIZEAK | Laboral Kutxa\nLangile autonomoen gutxieneko kuota bere horretan mantentzea erabaki du gobernuak aurten, behintzat Estatuaren Aurrekontu Orokorrak onartu arte. Beraz, Langile Autonomoen Araubide Bereziko (LAABeko) gutxieneko kotizazio-oinarria 893,10 €-koa izango da.\nErabaki horren ondorioz, gutxieneko kotizazio-oinarri horren arabera kotizatzen dutenek (langile autonomo guztien % 85ek) 267,04 €-ko kuota ordaintzen jarraituko dute, eskubidez legozkiekeen hobariak kontuan izan gabe.\nAutonomo sozietarioen kuotak:\nZorte txikiagoa izan dute autonomo sozietarioek, norberaren konturako langileak izateaz gain sozietateko bazkide nagusiak eta administratzaileak direnek. Izan ere, haiei % 8 igo zaie gutxieneko kotizazio-oinarria, hau da, erregimen orokorreko gutxieneko oinarriak izan duen igoera bera izan dute.\nIgoera horren eraginez, autonomo sozietarioen gutxieneko kuota 344,69 eurokoa izango da hilean 2017an (iazkoa baino 25,53 euro handiagoa hileko).\nGizarte-segurantzako hobariak eta kuota-murrizketak 2017an\nGai horri dagokionez, Estatuko Enplegu Zerbitzu Publikoak argitaratu berri duen Lan-kontrataziorako hobari eta murrizketen gidaliburu ofiziala erantsi dizuegu:\nLanbide arteko gutxieneko soldata (LGS):\nGobernuak 2017rako gutxieneko soldata % 8 igotzea erabaki zuen joan den abenduan, hau da, 52,04 euro gehiago hilean. Horrenbestez, 2016. urteko 655,20 eurotik aurtengo 707,6 eurora igoko da (23,59 euro egunean). Igoera hori aurtengo urtarrilaren 1az geroztik aplikatuko da.\nEuskadiko eta Nafarroako kontsumoko prezioen indizea (KPIa) 2016an\nEnpresa eta partikularren kontratu eta zerbitzu askoren prezioak eguneratzeko erabili ohi den adierazlea da kontsumoko prezioen indizea. Bada, indize hori % 1,5ekoa izan zen Euskadin 2016an.\nLurraldez lurralde, Bizkaian handitu ziren gehien prezioak: % 1,7 urtean. Arabako igoera % 1,5ekoa izan zen, eta Gipuzkoakoa % 1,3koa.\nNafarroan, berriz, igoera % 1,8koa izan zen.\nEstatu osoan, KPIaren urteko igoera % 1,6koa izan zen.


Eufemismoen abusua | Bizigiro | Berria\nFonetika kontuak. ELAko idazkari berri Mitxel Lakuntzak tripako minik eragingo zien zenbait kazetariri honezkero. Esatariei modu bikoitzean, gainera. Muñoz bezain borrokalaria dela aldarrikatu baitu batetik; eta, bestetik, «izorratzeko» egina dagoela dirudien abizenarekin baitator. Gaurtik, albisteen joan-etorrian sindikalista hori aipatu aldiko «Lakunca» edo «Lakuntxa» soinu karrankariak aditzera kondenatuko gaituztela esango nuke. Belarrirako sufrikario zaizkigun ertzaintza-k, osakidetza-k eta euskal izendegi eta toponimiako beste hainbat hitzen zakura gehituko dutela. Gehiegi eskatzea ote da saiatu daitezen ondo ahoskatzea tz? Kosta egiten bazaie, ez dakit ba nik, entzuleek egin genezake diru-bilketa logopeda baten zerbitzua kontratatzeko. Euskal Herrian eta euskal herritarrentzat lan egiten duten kazetariek serio hartu beharko luketen kontua da.\nBiktimarioa, erdigunean. Egiatik eta justiziatik eskas dabilen biktimen lege berriak argi utzi du zenbat oinaze dagoen sendatzeko oraindik, Pili Zabalak Faktoria-n herenegun aitortu zigun bezala. Giza eskubideen urraketak aztertzerakoan, biktimarioa nor den begiratzen segitzen delako, besteak beste. Politikagintzan bezala, kazetaritzan. «Beste» biktima horiekiko trataeran eta terminologian. Ostegunekoak erakutsi digu erosoagoa egiten zaigula, oraindik ere, legebiltzarkideen arteko xextren kronikak egitea, estatu biktimak gai-agendara batu eta horien mesederako den legea aztertzea baino.\nEzjakinak. Dani Alvarezek arrazoi zuen Boulevard-en esan zuenean biktima horiek ezjakintasunera eta itzalpera kondenatuta egon direla. Eta guardia zibilek kontrol batean hil zuten Felipe Suarezen semearekin eduki zuen elkarrizketa bikainak erakutsi zigun zenbatekoa den, egiatan, ezjakintasuna biktima horiekikoa.\nEufemismoak. Modu naturalean esaten da ETAk Aingeru Berazadi erail zuela, baina gero, erreparoak jartzen dira lau egun geroago hildako Suarezekin, «eraila» hitza ahoskatzeko. Bestetik, legea definitzerakoan, «segurtasun indarren abusuen legea» dela esaten da hitzetik hortzera; «Polizien biolentzia» esan beharra saihesten da horrela. Baten batek «abusua» jarri zuen zirkulazioan, eta arrakasta itzela izan du hitzen aukeraketa ideologikoaren merkatuan.


Liburuen erakusketa. Top 2020 Arkitektura « ehuBiblioteka\n« Oharra: San Sebastian Eguna / Aviso: Día de San Sebastián\nExposición de libros. Top 2020 Arquitectura »\nAurreko urteetan bezala, Gipuzkoako Campuseko Bibliotekako Arkitektura Atalak hilero hautaketa bat egin du bere bildumara gehitu diren lanen artetik. Pandemia dela-eta eta Bibliotekako aurrez-aurreko jarduerak nahitaez uzteagatik izan ditugun zailtasunak gorabehera, eskuratze, katalogatze eta sailkatze prozesuak ohiko moduan egin dira, eta obrak jasotzeko garaian izandako atzerapenen bat baino ezin da aipatu.\n2020an aukeratutako liburuek gai asko islatzen dituzte, ohikoa den bezala: arkitektura, diseinua eta gizartea Aro Modernoaren hasieran; “espazioaren konkistarekin” lotutako diseinuari buruzko gida bitxia, “Moon, architectural guide”; Beatriz Colominaren “X-Ray Architecture” monografia aproposa; izan ere, esan bezala, Beatriz aurreratu egin zen eta lehenengo kontatu zuen (osasun-krisi handiek arkitektura eraldatzen dute); Manuel Sayrachen Bartzelonako obra modernista ezezagunaren balioa azpimarratzea; Iñaki Bergeraren ikerketa, Lucien Hervéren argazkigintza eta arkitekturaren arteko erlazioari buruzkoa.\nHonako hauek ere aukeratu dira: zooen diseinuari eta eraikuntzari buruzko eskuliburu bat, DOMek argitaratzen duen bilduma ezagunekoa; “Del pisito a la burbuja inmobiliaria” izeneko liburu interesgarri bat, jabetzako etxebizitzaren herentzia kultural falangista aztertzen duena; “World film locations” bilduman Madrili eskainitako alea, hiriaren eta zinemaren arteko harremana aztertzen duen bilduma, eta hainbat pelikulatan hiriguneak paper garrantzitsua betetzen duela gogorarazten diguna. Era berean, beste bi obra hiri-garapenari buruzkoak dira: bata, “The obstinate construction of San Francisco ” izenekoa, eta, bestea, Medellingo hiri eta gizarte sarean izandako aldaketa sakonei buruzkoa.\nHautaketa hori osatzeko, EHUko Arkitektura Eskolarekin lotutako bi obra ditugu. Alde batetik, ikasleen ikuspuntuen bilketa Sagues eremua birpentsatu eta berregiteko, eta, bestetik, Bordeleko Eskolako “Transfrontière” irakasgaiaren eta beste ikasketa amaierako proiektu batzuen ekarpenak, eremu beraren gainean, hiriaren bazterretako bat. Saguesi buruzko hiri proiektuen bilduma hori sarbide irekian ere kontsulta daiteke, modu digitalean.\nAzkenik, Ramón Ayerza Elizarain irakaslearen “Iglesias de madera en Gipuzkoa” lana ere aukeratu da. Azterlan bikaina da arau geometriko zorrotzek zehaztutako konposizio-formula komunei jarraitzen dieten eraikuntza horiei buruz. Arau horiek agerian uzten dute haien arteko ahaidetza kultural, estetiko eta ia emozionala ere bai. Arkitektura Atalaren iritziz, Ramonen liburu hau “urteko liburutzat” hartu behar da 2020. urtean bere funtsetan sartu direnen artean, bai egindako azterlanaren interesagatik, bai material grafikoagatik.\nHautatutako hamabi lanek osatzen dute “TOP 2020 arkitektura” erakusketa, eta hau 2021eko urtarrilaren bukaera arte kontsulta daiteke Liburutegiko Ikaskuntza Aretoan. Horrela, Arkitektura Atalak erakusketak antolatuko ditu berriro bere funts bibliografikoak ezagutarazi edo zabaltzeko. Lan hori martxoan eten egin behar izan zen, pandemia zela eta.\n13 urtarrila, 2021 | Tags: Arkitektura, Erakusketak, Funtsak, Gipuzkoako Campuseko Biblioteka, Liburuak, [.eus] | Category: 01 EKITALDIAK


Nortasunaren erakusgarri - Bizkaiko Hitza\n2018, azaroak 30 Albisteak, Asteburuko proposamena, Bizkaia, Kultura 293\nHerri baten izaeraren eta gizartea antolatzeko moduaren isla da haren folklorea. Dantzaz eta musikaz harago doazen alderdiak hartzen ditu barnean. Alde horiei heltzeko asmoz antolatu du Barakaldoko Ibarra-Kaldu kultur elkarteak, beste urtebetez, Herrien Arteko Folklore Jaialdia. Aurten 22. aldia dute, eta gero eta helburu handiagoak dituzte. Hala azaldu du Aitor Gorostiza Ibarra-Kalduko kide eta musikariak: “Folklorearen barruan herri ipuingintza, herri literatura, ahozko literatura, erlijio sinesmenak eta mitoenak eta gizartea antolatzeko eta erritualizatzeko moduak daude. Nahi genituzke apurka gure jaialdian ekitaldi gehiago jaso, kulturaren alderdi zabal horiek sartu ahal izateko”.\nHorretarako bidea abiatu dute. Jaialdiari hasiera emateko, argazki erakusketa zabaldu zuten astelehenean. Eurenean parte hartuko duten taldeak gertuagotik ezagutzeko aukera emango du horrek. Baita jaialdia Barakaldo antzokitik herrira zabaltzekoa ere, Clara Campoamor kultur etxean baitago ikusgai.\nDantza eta musika arloak uztartuko dituzten taldeak gonbidatu dituzte jaialdira. Musika Egunaren eta Dantza Egunaren barruan egingo dituzte ekitaldi nagusiak datorren astean. Lehenago, ordea, izango da bestelako jarduerarik. Hain zuzen, bertso afaria egingo dute gaur, Onintza Enbeita eta Igor Elortzarekin.\nBertsolaritzari garrantzi berezia ematen dio jaialdiak, aparteko lekua eskainita: “Bertsolariek aurkezle lanak egingo dituzte ekitaldi nagusietan”. Bertsolaritza herri osora zabaltzeko helburua dago horren atzean. “Ez dugu nahi bertsozaleek bakarrik izatea harremana bertsolaritzarekin. Gure ekitaldietara euskaraz ez dakien jendea ere etortzen da, eta bertsolaritzara hurbiltzeko inolako pausorik eman ez duena. Hala, bertsolarien lana hurbildu nahi diegu, jendeak ikus dezan bertsoek komunikatzeko balio dutela; alegia, ez dela kontu sinboliko bat pertsona bat bertsotan aritzea agertoki gainean”.\nHerrien Arteko Folklore Jaialdiaren ezaugarrietako bat da lekua egiten diela estaturik ez duten edo hainbat estatutan sakabanatuta dauden herriei. Horren adibide da Juravca abesbatza. Emakume errusiar lipobenoek osatuta dago. “Errusiar jatorriko etnia bat da. Errumanian kokatu zen XVII. mendean. Errusiatik ihes egin behar izan zuten. Izan ere, erlijio erreforma bat gertatu zen garai hartan, eta errusiar lipobenoak erreformaren aurkakoak ziren. Jazarpen erlijioso handia pairatu zuten, eta alde egin behar izan zuten. Gehienek Errumaniara jo zuten, Moldavia aldera”. Zornotzan komunitate handia osatu dute. Bertako ordezkariak izango dira jaialdian, datorren ostiralean. “Ikusezin bihurtu dituzten gutxiengo etniko horiek jendeak ikus eta ezagut ditzan nahi dugu”, azaldu du Goroztizak.\nMusikari eskainitako egun horren barruan, guztiz bestelako ikuskizun bat egingo du Residence Irish Band taldeak. Folk musika emanaldiak egiteko topaketa bihurtu da taldea, Bilbon. Irlanda, Eskozia eta Ingalaterrako herritarrak hasi ziren elkartzen, euren doinuak jotzeko asmoz. Algortan egin zituen hastapenak egitasmoak, 1990eko hamarkadan; Barakaldora pasatu zen ostean, eta, orain, Bilbon elkartzen da taldetxo bat, asteazkenero. Garapen horren lekuko izan den Mike Murphy irlandar jatorriko musikaria eta beste hainbat lagun ariko dira Barakaldoko saioan.\nBestalde, Dantza Eguna egingo dute bihar zortzi, larunbatarekin. Asturias eta Errioxako taldeak (Espainia) gonbidatu ditu Ibarra-Kalduk. Asturiasko Lugones herritik iritsiko da La Sidrina taldea. “Dantzariak eta musika taldea dituzte, gaita, akordeoi, perkusio eta abeslariz osatuta”. Beste taldea Grupo de Danzas Villa de Briones izenekoa da. “Euren dantzek harreman handia dute Arabako Errioxako eta Nafarroako Erriberako dantzekin”. Makil dantzen erakustaldia egingo dute. 1561. urte inguruan sortu zen taldea. “Urte horrez geroztik egin dituzten dantzak ekarriko dizkigute”.\nIbarra-Kaldu talde anfitrioiak ere egingo du erakustaldia. Musika eta dantza egunetan parte hartuko du. Lehenengoan, jaialdirako propio prestatutako errepertorioa interpretatuko dute. Dantza Egunean, berriz, bi ataletan banatuko dute euren emanaldia. Lehenengoan, Nafarroako Cortes herriko dantzak egingo dituzte. “Bigarren zatian muntaketa berezi bat egingo dugu, jotaren eta fandangoaren gainean”.\nJota eta fandango “lizunak”\nOso dantza interesgarritzat jo ditu bi horiek Aitor Gorostizak. Edozein herritako festa eta erromerietan ohikoak badira ere, kanpotik ekarritakoak direla gogorarazi Ibarra-Kalduko kideak. Ez dago oso argi Andaluzian, Valentzian, Hego Amerikan edo Errenazimentu garaiko doinuetan duten jatorria. Baina Euskal Herrian oso bilakaera bitxia izan zuten: “Garai batean, elizak eta hainbat sektore garbizalek gaitzetsi egin zituzten, kanpokoak zirelako, batetik, eta lizunak zirelako, bestetik. Izan ere, bikoteen arteko kontaktu estua ahalbidetzen zuten. Ohituta gaude lehiaketetako fandangoak eta jotak ikustera. Oso akrobatikoak dira. Lehenago bestelakoak ziren, ordea. Herri txikietan oraindik ikusten dira era horretako jota sentsualagoak”.\nJaialdia Barakaldotik harago ere zabaltzen dute urtero. Aurten, Igorrera iritsiko dira Barakaldora gonbidatu dituzten taldeak. “Bilbo inguruan dugun kultura eskaintza ugaria hiritik urrun dauden eremuetara hedatzeko helburua du Kanpoko Egun honek”. Arantzarte Igorreko taldea ariko da han, “tokiko taldeak indartzeko dugun asmoa bermatzeko”.\nHerriak eta haien folklorea ezagutzeko hainbat jarduera prestatu dituzte Barakaldon.\n20:00. Bertso poteoa.\n22:00. Bertso afaria, Onintza Enbeita eta Igor Elortzarekin, Ibarra-Kaldu elkartean. Kilika bertso eskolak antolatuta.\n19:30. Musikaren Egunaren barruan, talde hauek ariko dira Barakaldo antzokian: Juravca, Residence Irish Band eta Ibarra-Kaldu taldeko musikariak. Lutxanako dultzaina eskolako kideek girotuko dute ikuskizunerako sarrera.\n19:30. Dantza Egunaren barruan, talde hauen emanaldiak hartuko ditu Barakaldo antzokiak: La Sidrina, Grupo de Danzas de Villa de Briones eta Ibarra-Kaldu. Eguraldia lagun bada, ordu erdi lehenago kalejira egingo dute denek. Ezustekoak ere izango dira, Laguntasuna Barakaldoko dantza taldearen eskutik.\nAbenduaren 10era arte\nGoizez eta arratsaldez. Taldeen argazki erakusketa Clara Campoamor kultur etxean.\n13:00. La Sidrina eta Grupo de Danzas de Briones, bertako Arantzarte taldearekin batera.


Gel Erogen X Murtzian\nGel handitzeko zakila Erogen X tresna zenbaki bat gizonen artean mundu osoan. Gel laguntzen azkar eta eraginkortasunez handitzeko zakila nahi duzun tamaina. Orain gel bat salgai Murtzian, Espainia, web-orri ofiziala fabrikatzaileak. Nahi dutenentzat lortzeko tresna formularioa erabiliz antolatzea, zehaztu telefono zenbakia eta izena Zure galdera guztiak erantzun eta antolatu entrega at adierazitako helbidera.\nNola erosi gel web-orri ofiziala € 39\nDenbora laburrean zurekin harremanetan jarriko gara arabera Kudeatzailea ondoren, bete harremanetarako formularioa. Berretsi Zure eskaera eta izena itsasontzi batetik helbidea. Ordainketa eskaera jasotakoan. Baliozkotasuna mugatuta akzioak.\nMilioika gizon mundu osoan pairatzen txiki bat zakila tamaina. Denbora da hau amaitzeko! Gel handitzeko zakila Erogen X handitzeko lagunduko gizatasuna muntaketa eta emateko esperientzia ahaztezina sexu zehar! Ibilgailua salgai joan Murtzian!\nArreta! Jatorrizko produktua saldu bakarrik web-orri ofiziala fabrikatzaileak! Orain bakarrik gai izango Duzu eskuragarri ez dagoenean Erogen X 50% deskontua. Prezioa ondasun deskontua € 39. Zure eskaera jaso ondoren, gai izango Duzu ordaindu ordena. Lortzeko presarik produktua onuragarria!\nOrdena gel Erogen X entrega hiria Murtziako Espainian\nSalmenta dagoeneko hasi da, eta gel lor daiteke entrega edozein hiria, herrialdea Espainia da. Idatzi izena eta telefono zenbakia ordena formularioa harremanetan salmentak taldeak azkar bidalketa eta aholkularitza. Utzi eskaera eskaera orria, itxaron, deitu Kudeatzailea eta ados buruzko xehetasunak, berretsi aurretik sartutako informazio eta berretsi helbidea merkantzia entregatzeko.\nOrdainketa jaso gainean ordena posta Murtzian. Zehatza kostua entrega zehaztutako helbide arabera alda daiteke hirian. Erogen X erakutsiko Dizu lehen emaitza, gaur egun,. Egin zure sekretua ametsa egi eta jabea bihurtu XXL tamaina!\nZakila Handitzeko Kirurgia (Ligamentotomia)\nZakila handitze kirurgikoa: argibideak eta kontraindikazioak, prestaketa eta ezarpena, emaitza. Birgaitzea eta zakila handitzearen kostua.\nNola handitu zure zakila: gizonezkoen duintasuna luzatzeko oinarrizko 8 teknika\nZakila handitzea: tamaina, drogak, jelqing-a, ariketa, hutsezko pump, hedender, injekzioak, folk metodoak, kirurgia.\nZakila handitzeko ariketak: teknika ezagunak, kontraindikazioak eta gomendioak\nZakila handitzeko ariketak: motak eta deskribapenak, emaitzak lortzeko entrenamendu-arauak. Kontraindikazioak.\nOrdena Erogen X Murtzian % 50 bakoitza


.eus domeinu-izenak eskatzeko epea ireki da • ZUZEU\nLehenengo .eus domeinu-izenak erregistratzeko eskaria bideratu dituzte Iñaki Goirizelaia UPV/EHUko errektoreak; Itxaso Compañon, Arabar Errrioxako Compañon Arrieta upategiko arduradunak; Ustaritzeko Ikas, Euskal Pedagogia Zerbitzuaren izenenean, Aines Dufauk; Bera Bera kirol elkartea ordezkatzen Matxalen Ziarsolok eskubaloi taldeko kapitainak; eta Jose Antonio Gartziak Zumartianen izenean.\nFase hau, batez ere, elkarte, enpresa eta instituzio publikoen domeinu-izenei bideratua dago, domeinu-izenak eskatzeko eta babesteko balioko du. Fase honetan, domeinu-izenak dagokienei ematea bermatu nahi da; eta ICANNekin hitzartutako irizpideak oinarritzat hartuta. babes lan bat egingo da horretarako, benetan hori ziurtatzeko.\nAbiarazte-aldia zehazki irailaren 16an hasi eta azaroaren 18an bukatuko da. Eta denbora tarte horretan eskatzen diren domeinu-izen guztiak abenduaren 3an aktibatuko dira, Euskararen Nazioarteko Egunean. Hortik aurrera fase irekia edo Erregistro Orokorra zabalduko da.\nDomeinua eskatzeko pausuak hiru dira: www.domeinuak.eus webgunean sartu eta domeinua eskuragarri dagoen begiratu. Eskuragarri badago, agertuko den erregistradore zerrendatik bat aukeratu; eta, haren webgunean, erosketa prozesua gauzatu.\n.eus domeinu-izenen azken prezioa erregistradoreek jarriko dute, eskaintzen dituzten zerbitzuen arabera. Hau da, erregistradore ezberdinek prezio ezberdinean eskain dezakete. Prezioak beste zerbitzu batzuk ere barnebil ditzake (.eus posta elektronikoa, DNSen kudeaketa, web espazioa, laguntza eta abar). Edozein kasutan, .eus domeinuen azken prezioa erregistradoreek finkatzen dute.\nUrte amaiera bitartean domeinu-izenen eskaria handia izatea espero da eta 2.000 domeinu aktibatzea aurreikusten da. Josu Waliño, puntueEUSeko zuzendariak domeinuaren erabilgarritasuna azpimarratu du, “lortu behar dugu euskal gizarteak .eus bere domeinutzat hartzea. Ez hartzea, soilik, euskararen inguruko domeinu baten gisara: euskal jendarte gizartearen domeinu izan behar du, euskal kulturarena, eta gure etxe azpian dagoen ile apaindegikoak duen webgunearena… Hori lortu behar dugu: .eus zabaltzea euskal komunitate osora”.\nMomentu honetan .eus domeinuaren Aitzindariak dira aktibatuta dauden .eus domeinu-izen bakarrak. Hilabeteko epea eman genuen proposamenak bidaltzeko eta beste hilabete eman genuen .eus domeinu-izen horiek erregistratu, aktibatu eta ikusgarri izateko urrats guztiak ematen. Guztira, 113 domeinu-izen ezberdin proposatu ziren, 92 entitateren eskutik. Hasiera batean 90 Aitzindari hautatuko genituela esan genuen, baina gure muga tekniko erreala 93 zenbakian zegoen. Horregatik, erabaki bat hartu genuen: .eus Domeinuaren Aitzindari izan nahi zuten 92 entitateei aukera emango geniela horretarako. Hortaz, entitate bakoitzak soilik domeinu-izen bakarra eska zezakeen.\n92 horietatik 9 enpresak dira, 23 erakunde publiko, 14 hedabide, eta azkenik, 46 entitate euskal kulturgintza barruan kokatu ditugunak (mota eta sektore ezberdinetako entitateak barnebiltzen direlarik). Horietatik guztietatik 22, puntuEUS fundazioko kide dira.\n.eus, .eus domeinua, puntueus internet


merkantilismo / merkantilizatu\nmerkantilista 1 izond merkantilismoari dagokiona.\nEskola merkantilistak baino askoz modu finagoan, Ricardoren ekonomia politikoak interes jakinak lortzeko helburuaz bakarrik begiratzen dio nazioarteko ekonomiari. Koro Navarro «Ekonomiaren globalizazioa» - Jacques Adda - 40. orr.\nIraultza merkantilistak bateratu zituen barneko merkatuetan. Koro Navarro «Ekonomiaren globalizazioa» - Jacques Adda - 23. orr.\n2 irabaziak lortzea beste balioen gainetik jartzen duena.\nSena batetik, eta ikuspegi merkantilista ere izan zuela bestetik esango nuke: erromeria zuen bere lantoki, han irabazi behar zuen hurrengo urterako deia, eta erromeria esatea, garai hartan, dantza esatea zen. Pako Aristi «Gelatxo, soinuaren bidaia luzea» - 18. orr.\n· Baina ez da hori gertatzen, liburua autorearen promozio medioa bilakatu baita; liburuak gaurko gizartean produktu merkantilistaren estatutua baitu, bere "feria" edo merkatu handi eta txikiekin. Ana Urkiza «Zortzi unibertso, zortzi idazle» - 152. orr.\n· 3 iz merkantilismoaren aldekoa den pertsona.\nMerkantilista gehien-gehienek bazekiten biztanleria ugaria eta langilea, lur emankorra eta klima egokia, manufaktura eta itsas armada aktiboak zirela aberastasunaren benetako sorburua eta bermea. Koro Navarro «Ekonomiaren globalizazioa» - Jacques Adda - 36. orr.\nMerkantilisten estrategia barne-ekoizpena sustatzea zen, inportazioen kontra hura babestuz eta esportazioak indartuz. Koro Navarro «Ekonomiaren globalizazioa» - Jacques Adda - 36. orr.


Jakes Bortairu eta Dominika Dagerre | Jakes Bortairu eta Dominika Dagerre – iparraldekohitza\nEH Baiko kide gisa parte hartu zuten G7 Ez plataforman Jakes Bortairu eta Dominika Dagerrek. Beren izenean erantzun dizkiete Berriak egindako galderei.\nNola abiatu da EH BAItik G7aren kontrako mobilizatzeko egitasmoa. Nola kudeatu duzue?\nJakes Bortairu: Gure gogoetan hainbat gauza funtsezkoak baziren. Bat: Euskal Herrian gertatzen zela argi gelditu behar zen, beraz, horretarako antolatu behar genuen eta diskurtso bat landu behar genuen. Bi: behar genuen tokiko erreferente bat sortu kontra gailurra eta hainbat aktibitate antolatzeko, iniziatiba ez uzteko soilik kanpoko jendeari. Eta hiru: erreferente hori Euskal Herri mailakoa izan behar zela. Beraz, berehala lehen kontaktuak egin ziren, ez publikoki, nahi baikenuen lehenik ideia hori konpartitu, Euskal Herria marko bezala duten hainbat talderekin. Ontzat eman zuten denek. Aski fite galdera pausatu zen : nola egin erreferente hori ahal bezain inklusiboa izan dadin,izan eragile politiko, sindikatu edo herri mugimenduentzat…Hor genuen beste erronka zen, abertzaleak ez direnak ere integratzea. Horretarako nahiz eta oinarriko testuan argi gelditu zen problematika abertzalea bazela, autodeterminazio eskubidea, aniztasun kultural eta linguistikoaren defentsa, plataformari ez zitzaion izaera abertzalea eman. Euskal Herri mailakoa zen eta hori berritasuna zen hainbat eragileentzat, bere zailtasunak ere ekarri dituena : erreferentzia eta kultura politiko desberdinak, bat bateko itzulpen beharra bilkuretan eta abar. Bainan funtzionatu du. Erran daiteke Euskal Herriko historian ez dela usu ikusi hainbeste Ipar eta Hegoko eragile bildu dituen horrelako plataformarik.\nDominika Dagerre: Gehitzen ahal da horrelako esperientziak izan zirela jadanik hemen Ipar Euskal Herrian, usu EH Bai-k bultzatuak; hainbat kolektibo sortu baitziren aitzineko urteetan gai ezberdinen inguruan, beti asmo horrekin, kolektibo ahal bezain zabalak sortzea helburu baten inguruan. Plataforma ere ber izpirituarekin sortu zen. Hala ere, bilana egin dugularik ohartu gara hasierako eragile aktiboenak, bukaeran hor zirela, baina ez dugula lortu benetan aktibatzea plataforman sartu ziren eragile guztiak. 50 eragile inguru ginen plataforman.\nNola abiatu zen plataformako dinamika?\nJakes: Irailetik, lehenengo bilkuretan aski fite adostu genituen gure arteko funtzionamendu arauak: plataforman sartzen ahal ziren oinarrizko deialdiarekin ados ziren eragile guztiak; plataformako kide izateak ez zuen erran nahi eragileak hitz egiteko edo ekiteko libertatea galtzen zuenik. Posible zen plataformatik kanpo diskurtso propioa izatea, eta ekintza propioak egitea, beti ere plataforma errespetatuz, beste eragileak errespetatuz, eta programan ere gauzak uztartuz ez elkar trabatzeko. Azken puntua zen gure jarduera esparrua definitzea : zer eginen genuen, zer ez. Hori argi eta garbi definitu zen hiru arlotan: ideien borroka, masa mobilizazioak eta desobedientzia zibila. Argi gelditzen zen beraz plataformak ez zuela bultzatuko bortxa erabiliko zuen ekintzarik edo ekimenik. Gehitu genuen hiru hizkuntzen erabilpena gure komunikazioan eta parekotasuna gure agerpen publikoetan.\nDominika: Azken puntu bat zen plataformak ez zuela iritzirik plazaratuko beste eragileek edo plataformatik kanpoko eragileek burutuko zituzten ekimenei buruz.\nNola izan ziren Parisko plataformarekin harremanak?\nJakes: G7koena jakin bezain laster Frantziako eragile batzuekin harremanean jarri ginen, zer asmo zuten jakiteko eta Alternatiba egunean elkarrekin lehen bilkura egin genuen Baionan. Gure planteamendua azaldu genien, eta haiena azaldu ziguten. Horiek Frantzia mailak eragileak plataforma batean biltzen joan ziren. Hasieran Mugimendu sozialen udako unibertsitatea kontra gailurraren harira antolatzea aipatu zuten baina hori baino gehiago ez zuten planteatzen; manifestazioan parte hartuko ote zutenez ere dudan ziren. Pixkanaka, guk antolatutako programa berenganatzen joan ziren eta programa definitiboa aurkeztu genuelarik bost eguneko egitaraua batera aurkeztu genuen: hiru eguneko kontra gailurra, larunbateko manifestazioa eta igandeko desobedientzia elkarretaratzeak.\nKontra gailurra prestatzen hasi zineten.\nDominika: Hasi ginen zer eginen genuen definitu nahian: nolako ekintzak, nolako egitaraua aipaturiko hiru ildoen inguruan. Programa biziki anbizio handikoa zen, hilabeteetan zehar pixka bat murriztu behar izan genuena. Hastapenean martxotik goiti edo ekimen batzuk antolatzea aurre ikusia zen. Plangintza bat bagenuen azken finean atxiki ez duguna, ezin baitzen. Hala ere programa horretan hiru ildoak deklinatzeko helburuak baziren: alde batetik alternatibak plazaratu eta kontra gailurra hemengo borroken erakusleihoa izatea ; bigarrenik, Euskal Herriko herritarren mobilizazio zabala eta aktiboa nahi genuen, mugaz bi aldeetakoa. Ez bakarrik kontra gailur denboran, baizik eta aurreko hilabeteetan ere. Guretzat kontra gailurra hasten zen urte hasieratik beretik, eta bururatu behar zen abuztuaren 26an. Hirugarren helburua G7a trabatzen saiatzea zen. Hain zuzen, gure ezadostasuna erakusteko, ez bakarrik ideietan baizik ekintza batzuen bitartez, erraiteko “hemen gara”, eta “ez dugu onartzen zuen inposaketa”. Eta horrela plangintzatu genuen 25ekoa.\nNolakoak izan dira Ipar – Hego harremanak?\nJakes: Ipar-Hego koordinaketa horretan erran genuen urtarrilerako definitu behar genuela programa. Iparraldean, abendu urtarrilean bizpahiru brain storming egin genituen ideia guztiak komentatuz, eta Iparraldeak ditu Ipar-Hegoko koordinaketara proposamenak ekarri. Hor ere landuak izan dira berriz, egokituak izan dira, gauza batzuk kendu ditugu, hautuak egin ditugu. Eta azkenean pixkanaka programa osatzen joan da.\nDominika: Hemen, iparraldean, badugu lan egiteko ohitura eragile batzuen artean nahiz eta planteamendu ezberdinak izan: batzuk abertzaleak, besteak ez. Aldiz plataforman parte hartu duten eragile guziek ez zuten baitezpada ohiturarik elkarrekin lan egiteko eta plataformak eman die lehen aldiz mahai baten inguruan biltzeko aukera, eta luzeran, hilabeteetan zehar elkartzeko, eta zerbaiten inguruan mintzatzeko; gauzen adosteko edo ez, baina gutxienez elkarrekin zerbait eraikitzea.\nJakes: Horrek erran nahi du eragile guziekin errespetua izatea, izan txiki edo handi. Bakoitzaren hitza entzun, kanpoari begira aniztasuna islatu beti, bakoitzak bere hitzekin komunikatzen ahal duela onartu. Suposatzen du jarduera berezi bat, eragile batzuentzat ez dena ohikoa.\nDominika. Hala ere lortu da neurri batean.\nUrte hasieratik agerpen publiko bat baino gehiago egin zenuten.\nJakes: Hasi ginen prestaketa lanean, eta, iparraldean bereziki lan ideologikoa egiten. Miarritzen prefetak antolatutako bilkura guzietara hiruzpalau pertsona bidaltzen genituen kontrako mezua ari begira ematera. Garapen Kontseiluaren episodioa ere izan zen, G7ari begira lurraldearen promozioa egitearena: erabakia pasa bazen ere, diferentzia txikiarekin pasa zen. Gerora, Garapen Kontseiluak publikoki behintzat ez du parte hartu; nolazpait desaktibatzea lortu dugu.\nDominika: Gero izan zen Michel Veunacekin hitzordua, G7a bertan behera uztea eskatzeko. Pixka bat espantukeria zen, baina hala ere presionatu nahi genuen. Gure asmoa zer zen jakinarazteko modua ere bazen. Hori aitzin, abenduren 18ko manifestazioa izan zen. Istiluak izan ziren, poliziak eraginak; zaurituak izan ziren, poliziaren partetik Ipar Euskal Herrian aspaldi ezagutu ez genuen bortizkeria maila bat. Egia da urte osoan izan zirela gatazka biziki bortitzak Frantziar estatuan baina hemen ez genuen horrelakorik ezagutu, bakarrik telebista edo beste hedabideen bidez. Abenduaren 18koa izan da haustura bat horretan. Eta areagotu du, seguru aski, egitura batzuengan izaten ahal zen beldurra. Agerian ezarri baitu nolako jokamoldea duen frantziar estatuak gaur egun, poliziaren bitartez nola ari den oposizioaren aurka sistematikoki, eta bortizki.\nDominika. Biziki subjektiboa da baina erranen nuke otsaila bukaera arte zinez gauzak aski baikorki ari zirela, barne dinamika positiboarekin, eta plazerarekin ari ginela zerbait eraikitzen. Ez nahi bezain dinamikoa beharbada, baina baikorra. Martxotik aitzina hasi ziren gauzak aldatzen. Nik hor ikusten ditut bi gauza. Lehenik, hasi gara negoziatzen Frantziar estatuko ordezkariekin eta hemengo arduradun politikoekin, erabaki baikenuen gailur denboran izatea hainbat ekimen. Alde batetik herri alternatibo bat eraiki nahi genuen; bestalde, konferentzia ziklo bat antolatu, eta hirugarrenik hainbat mobilizazio burutu. Eta beraz, horretarako harrera gune bat eskaini nahi genuen kanpotik etorritako jendearentzat baita Euskal Herri osotik etorriko zirenentzat ere, bertan, alternatibak eraiki eta eztabaidak burutzeko eta ekintza antolatzeko. Hori guzia Baionan. Bagenekien Miarritzen ezingo zela, eta hori hasieratik onartu genuen. Haatik, pentsatzen genuen Baionan posible izanen zela: Ipar Euskal Herriko hiri nagusia, Miarritzetik hurbil, baldintza egokiak ikusten genizkion, unibertsitatea konferentzientzat… Lehenago izan dira horrelako beste ekimenak ere, Alternatiba egunak adibidez. Horretarako erabaki zen joatea autoritateen ikustera. Hor sartu ginen negoziazio ziklo batean suprefeta eta prefetarekin.\nHerri alternatiboa eraikitzeko eremu bat aski zabala lortzeko, nahita nahiez behar zen baimena eskatu. Eta gero, konferentzien egiteko ere behar genuen toki publiko bat. Martxotik uztaila arte hiru hilabeteko negoziazio aldi batean sartu ginen, zinez ito gintuena. Denbora asko galdu genuen, ez genuen erantzun finkorik izan eremuari zegokionez ekaina erdialdea arte eta horrek trabatu gaitu antolaketan eta aurreikusteko nolako mobilizazioak eta ekimenak burutzen ahalko genituen. Nire ustez estatuaren partetik manipulazio estrategia bat izan da, eragileei denbora galarazi eta barne mailan izaten ahal ziren ezadostasunak sortu edo areagotzeko; badira hainbat azterketa lan eginak horren inguruan.\nJadanik ikusia izan dela diozue.\nJakes: Aitzineko kontra gailurrak antolatu dituztenekin aipaturik, taktika klasikoa da denbora galaraztea. Ondorioz ezin duzu komunikatu, denbora galtzen duzu, eta horrela, aurretik murrizten da parte hartzea. Beste taktika da beldurra areagotzea. Hor izan dira filtrazio batzuk: zerbitzu sekretuek ba omen zekiten Europako independentista guziak, gehi ezker muturra, gehi eskuin muturra elkartuko zirela… Horrelako fantasiak. Beldurra sakatu, hor ere mobilizazioa murrizteko. Eta azkenik, Jaka Horien mobilizazioetan gertatu den poliziaren bortizkeria maila izugarria. Horrek ere beldurra sortu du eta etorriko zen jendearen kopurua murriztu. Ohartu gara aski fite sartu ginela nahigabeko zilo batean. Momentu batean B plan bat pausatu genuen mahai gainean, antolaketa guztia gure kontura egitea planteatuz, baina ez zen gauza erraza. Manifestazio debekatu bat egin dezakezu bere ondorio guziekin, baina, jendea aterpetzeko leku bat muntatzea inolako baimenik gabe… biziki konplikatua zen. Kostaldetik urrun beharbada topatuko genuen toki pribatu bat eta han egiten ahalko genuen, baina herri hurbilago batean, segur zen Estatuak oztopatzeko sekulako presioa eginen zuela. Funtsean, sekulan ez dugu erabaki B planera jauzi egitea eta segitu dugu hasierako bide horretatik. Hendaia-Irun aukera aski fite atera zen. Aztertu genuen eta baloratu genuen merezi zuela, nahiz eta urrun izan; ez hainbeste halere konparatuz aurreko gailur batzuekin batzuetan 100 kilometrora ziren kontra gailurrak. Noski, hainbat gauzarako eta jendea mugitzeko zailtasunak sortzen zituen. Baina, gune urbano batean zela, mugan zela… politikoki zentzua zuen eta azkenean onartu genuen eskualde horretan zerbait egitea. Ficoba hor zen ere -ez genekien zer baldintzetan hasieran-, eta baziren beste hainbat azpiegitura… baldintza egokiak ikusten genituen gure programaren parte baterako behintzat.\nDominika: Hala ere, zailtasunak eta trabak izan dira ekaina erditsua arte; ez genekien zuzen kanpalekua non izaten ahal zen, eta Ficobari buruz ere trabak izan dira luzaz. Denbora asko galdu da bidean, eta tarrapataka aritu behar izan gara. Hilabete bat eta erdiz behar izan dugu dena antolatu.\nJakes: Jakin gabe zertaz ari ginen: zenbat jende etorriko ote zen 1.000 ala 10.000? Ez genuen ideiarik eta edozein kopuru ateratzen zen. Izan ditugu amaigabeko eztabaidak logistikari buruz: zenbat komuna behar dugu? Zenbat janari manatu behar da? Zinezko amesgaiztoa zen horrela itsuki aritzea.\nEkintza kontsentsuak ere eztabaidak sortu ditu.\nDominika: Hasieran uste genuen denak ados ginela helburu politikoei begira, eta nola deklinatuko genituen. Baina momentu batean dudak agertu ziren: nolako ekintzak burutzen ahalko ziren alde batetik, eta kanpalekuaren izaerari buruz. Ezadostasun horiek joan ziren garatzen, eta beste zailtasun lerro bat markatu zuten.\nEragile batzuek erakutsi zituzten kezka handiak, ea antolatutako ekintzek ez ote zuten sortuko enfrentamendu arriskurik. Ez nahitara, baina poliziarengatik. Eta biziki ondorio larriak izaten ahalko zirela hemengo egoera politikoari doakionez. Kezka horiek behin eta berriz agertu dira koordinazio nazionalean ipar eta hegoko eragileen artean. Eta baldintzatu dute segida guzia, bai kanpalekuari doakionez, eta, batez ere, ekintzei doakionez.\nJakes: Egoera hori sekula ez da konpondu, arrastan eraman dira gauzak, behar bezala prestatu gabe. Etengabe berriz planteatuz. Eta gailurra hurbildu ahala, hamaika arazo tarteko, baldintzak ez ziren, gauzak behar bezala egiteko. Ekintza ausart bat planteatzen delarik, denek bat egin behar dute, heltzeko prest. Jende batzuk dudan badira, frenatzen badute, ez badute dena egiten gauzak kausitzeko, biziki zaila da gero gauzak behar bezala burutzea. Anekdotikoa da azken egunetan gertatu den guzia eta 25ekoa bertan behera uztera eraman omen gaituena. Iragarritako anulazio baten kronika luzea izan da, eta horrek sortu ditu frustrazio anitz, nahasketa anitz, jendeak ez baitu ulertu. Plataformak eman dituen argumentuak ez ziren batere sinesgarriak eta horrek areagotu ditu zabaldu diren tesia konplotista batzuk, faltsuak direnak arrunt.\nIragarritako bertan behera uzte bat bazen. Baina azken egunetan gertatuak eta bertan behera uzteak ez ote du erakusten horrelako eztabaidak eramateko ezintasun bat?\nDominika: Agertu da helburuetan ez zela adostasun osoa. Baina denek nahi genuen atxiki plataformaren batasuna. Denek nahi genuen lan hori bururaino eraman. Beti bilatu izan da kontsentsua. Gero, nola lortzen den kontsentsua, beste zerbait da. Inork ez zuen plataforma hausteko ardura hartu nahi eta horregatik gauzak ez dira beharbada argi izan bukaera arte: inork ez zuen planteatu nahi “hori ez dugu egin nahi”. Argiago izanen zen, eta seguraski beste bide bat irekitzen ahalko zen planteatu zena burutzeko. Horretan ere, frantziar estatuko plataformak pisu handia izan du. Haiek ere kezkatuak baitziren gatazkak izaten ahal zirela eta zer ondorio izaten ahal zuten.\nBerez ez zuten parte hartu behar ekintzan.\nJakes: Argiago izanen zen, “gu ez gara horretan sartzen, zuek egin” erratea. Izan dira argumentu desberdinak: momentu batean erran zuten prefetak elkarretaratzeak debekatuko zituela. Noski, hori bagenekien. Gune debekatuan egiten dugu, hori da desobedientzia ekintza: ez baimendua izaitea.Gero erran zuten jendearen segurtasuna ez zela bermatua; noski, bada arriskua ehunka atxilotu izatea. Horretarako egiten dugu: erakusteko, salatzeko beren setio egoera, beren okupazio militarra. Bagoaz aurpegia ematera, ez gara etxean egoten, ateratzen gara kalera. Gero, bazen beste argumentu bat: gaizki prestatua zela, ez zela aski zera… Biltzarrez biltzar ateratzen ziren estakuruak.\nDominika: Eta gero, estatuaren jokamoldea. Hilabeteetan zehar gero eta neurri gogorragoak iragarri dira, eta hor, tentsioa igoarazi dute izugarri, horrek ere izan du eragina. Frantziar estatuko plataformatik nolako ekintzak eginen ziren adierazi behar zela atera zen uztaila bukaeran; hortik atera zen delako ekintzen kontsentsua, gero publikoki plazaratu zena. Asmoa zen plataformak antolatuko zituen ekimenak nola burutu beharko ziren ongi finkatzea. Horrek sortuko ditu gaizki ulertze izugarriak eta bereziki kanpalekuan ziren jendeekin. Oso gaizki hartua izan da, oso gaizki ulertua. Ideia zen plataformak antolatuko zituen ekintzetan nolako jokamoldea izango zen.\nJakes: Biziki berant etorri zen kontsensua jarduera proposamena. Jadanik tentsio handiak genituen, mila arazo kudeatzeko. Gure arteko kudeaketa politikoa oso korapilatsua eta jada eztabaida luze-luzeak genituen. Hots ez ziren zinezko baldintzak testu hori behar bezala aztertzeko eta lantzeko. Falta zen esaldi bat errateko taktiken aniztasuna onartzen genuela, eta ez genuela gure mobilizazioetatikaparte egin zitezkeenekintzak oztopatzekoedo kondenatzekoasmorik. Puntu guzi horiek idatzi izan bagenitu, saihestuko zen behar bada kanpalekuan bereziki, baina baita publikoki ere, agertutako hainbat polemika eta arazo.\nMobilizazio apala izan da orohar.\nJakes: Aitzinetik izan zen uztaileko mobilizazioa. Balorazio baikor moderatua egin genuen, parte hartze txikia izan baitzen. Ez zen ridikulua izan, manifa koloretsua eta dinamikoa zen baina 1.000/1200 jende ez zen hainbeste. Beraz, mobilizazio arazoak aurreikusten ziren. Hasi ginen, baina berant, tokiz toki bilkura publikoak egiten jendea mobilizatzeko. Jende batzuk motibatuak etorri ziren eta parte hartzeko prest, baina ez zen hain erraza dinamikan parte hartzea: baziren batzorde desberdinak baina gehienak kostaldean biltzen ziren, batzuetan Hendaian. Anitz mugitu behar zen eta pisua zen batzorde horietan parte hartzea. Asteroko erritmoa zen; batzuetan bagenituen hiruzpalau bilkura astero; bukaeran lau-bost ordukoak batzuetan. Seguraski beste manera batez egin zitekeen baina hori da plataforma baten muga ere: jende desberdin anitz bazen, beraz, eztabaida luzeak.\nZein da gertatutakoez egiten duzuen bilana?\nDominika: Bilan orokorrean sartzen bagara, helburuei begira gauza batzuk bete dira, baina, helburu frango ez nire ustez. Alternatibak plazaratu dira konferentzietan. Jendea izan da eta interesgarriak ziren; beraz, erran daiteke, nolazpait helburu hori bete dela. Mobilizazioari dagokionez, ez dugu lortu guk espero genuena. Aurreko hilabeteetan dinamika batzuk sortu baziren ere, kontra gailur denboran, Euskal Herritarren mobilizazioa mugatua gelditu da. 24ko manifestazioan, 15.000 lagun aipatzen da, manifestazio polita izan da. Baina, ororen buru aurreikusten ahal zen jende gehiago bilduko zela. Euskal Herrian gai gara mobilizazio zinez masiboak antolatzeko hamar milaka jenderekin, eta hori ez da lortu. Izan kanpalekuan edo Baionan izan diren mobilizazioetan, Euskal Herriko militante gutxi ikusi dugu. Kanpalekuan nabarmena zen. Ez dakit zenbatera ebaluatu daitekeen kanpalekuan zen euskal herritarren kopurua. Hiru eta lau mila pertsona artean bazen kanpalekuan, baina Euskal Herrikoak ez ginen %10era ere iristen. Zaila da erratea. Bolondresak izan dira, puntualki esku kolpe bat ematera etorri direnak, baina kanpalekuan iraunkorki egon direnen artean jende gutti Euskal Herritik. Horrek izan du ondorio bat: biziki desorekatua zen eta ez dugu benetako aukerarik izan hemengo borrokak, hemengo egoera azaltzeko etab. Oro har, mobilizazioari dagokionez bilana ez da biziki baikorra. Eta hirugarren helburuari doakionez, G7koena trabatzea, biziki ezkorra da bilana, ez baitugu ezer trabatu. Okerrago: prefetak hilabeteetan zehar errepikatu du ez dela gailur onik izaten ahal kontra gailur onik gabe, eta azken finean, kuadro horretan sartu gara bete betean ene ustez. Azken finean, galdera da ea ez dugun estatuaren jokoa egin nahigabean.\nJakes: Nik uste dut estaturen estrategia izan dela jendearen gogoak, lurraldea, eta G7aren kontrakoak ahal bezain ongi kontrolatzea. Lehena erdipurdika bete du: minoria bat kenduta, euskal herritarrek argi ikusi baitute zer zen, zenbat diru kosta zuen… ezin da erran jendeak gailurra txalotu duenik. Lurraldearen kontrola aldiz erabatekoa izan da: nik uste esperimentazio bat egin dute. Harrigarria da ikustea zer ezarri duten martxan, zenbat jende atxilotu duten, zertarako atxilotu duten… Zenbat jende atxilotu dute indarkeria erabiltzeagatik? Oso gutxi. Presondegiratuak izan direnak ere, balizko ekintza baten prestaketagatik atxilotu zituzten. Errepresioa ozka batez igo da, eta biziki lanjerosa da. Eta azkenik, kontrakoen kontrola: maleruski bai. Parte handi batez lortu dute, gu ez baikara gai izan, ez baitugu aski determinaziorik izan bururaino eramateko deliberatu genuen kontroletatik kanpoko ekintza. Izan dira beste gauza batzuk, izan ostegunean Ambazadatxoaren mugitzea kanpalekutik Canetaraino, manifestazio feminista, ostiralean Urrunan eta erlaitzan izan zen manifa, larunbatekoa Baionan, igandean atxikitze zentro aitzinean izan zena, Bidartekoa… saiakera batzuk izan dira, baina plataformatik ez. Guk genuen gauza bakarra, 25ekoa, bertan behera utzi dugu. Ez dugu saiatu, ez dugu desafio hori mantendu… hori da nire ustez mingarria dena eta frustrazio handia sortzen duena antolatzaile batzuen partetik, eta baita jende askoren partetik ere.\nFrustrazioak sortu ditu.\nDominika: Biziki minbera izan da ondotik agertu den guzia, jende askorentzat. Hainbat webgune alternatibotan atera dira artikulu biziki kritikoak plataformak izandako ibilmoldea eta egindako edo ez egindako ekintzei buruz. Erranak izan diren gauza batzuk zinez ez ziren batere zuzenak. Adibidez, anitz aipatu da laguntza juridikoa edo kantinak plataformatik kanpo antolatuak zirela eta ez da zuzena hori erratea. Plataformako kide batzuek kudeatu dute hori; nahiz eta kantinak auto-kudeatuak ziren, gure antolaketa eta eremuaren parte oso bat zen. Laguntza juridikoari doakionez, nahiz eta eztabaidak izan ziren plataformaren barnean horren tokia eta garrantziari begira, aurre ikusia zen eta plataformako plangintzan sartua.\nJakes: Plataformak bere akatsak izan ditu, mobilizazioa mugatua izan da, baina kanpotik ere mobilizazio eskasa izan da. Zenbait jende etorri dira bai, baina sektore anitz ez dira etorri. Etorri diren batzuek frustrazio anitz izan dituztela diote. Bainan erru guzia plataformari botatzea gehiegizkoa da, jakinez gu itoak izan garela hainbat kontu logistikorekin. Hiru egun horietan, gailur denboran, egiten ahal ziren hainbat gauza beste inork ez ditu antolatu, ez eta saiatu ere. Gure akatsak izan ditugu baina kritika batzuk injustuak dira.


EH Bilduk Aberastasun Handien Zerga ezartzea eskatu du, baita Arabako zerga-presioa Eurogunekora progresiboki hurbiltzea ere\nKike Fdz de Pinedo: “Aurreko krisitik ateratzeko, fiskalitatea are gehiago desorekatu zen eta gaur egun diru-bilketaren zati handiena PFEZren kontura lortzen da, hots, langileen nominetatik ateratzen da. Hala ere, oraindik fiskalitatean erabakiak hartzeko tarte oso handia daukagu”\n| 2020-04-29 10:21:00\nEH Bilduk Araban zerga-presioa Eurogunekora progresiboki hurbiltzea eskatu du, horretarako, besteak beste, Aberastasun Handien Zerga ezarriz herrialdean. Izan ere, aurreko legealdian Foru Aldundiak egindako aurreikuspenen arabera zerga berri horri esker 26.000.000 gehiago sartuko lirateke urtero Ogasunaren kutxan. Horretaz gain, Kike Fdz de Pinedo bozeramaileak proposatu du PFEZn kapital- eta lan-errenten tributazioa parekatzea, Sozietate Zergan kenkariak zerga-oinarriaren %20ra mugatzea eta etekinen araberako progresibitatea ezartzea. Beste bi proposamen ere luzatu ditu EH Bilduk: Oinordetza eta Dohaintzen gaineko Zergan ere progresibitate printzipioa ezartzea eta zerga guztiak arautzeko eskumena eskuratzea, batez ere BEZaren kasuan.\nFdz de Pinedok gogoratu duenez, Arabako zerga presioa Europako batez bestekotik behera dago: Euroguneko 19 estatuen batez bestekoa %40,2koa da, Espainiar Estatukoa %33,8koa eta Arabakoa are baxuagoa da, soilik Madril eta Bizkaia egonez Arabaren atzetik. Iruzur fiskalari dagokionez, “oso handia” dela salatu du: 2018an 132.000.000 euro antzeman ziren, baina soilik 81.000.000 berreskuratu ziren. Atzera begira jarrita, aurreko krisialdian hartutako neurriak gaitzetsi ditu EH Bilduk: 2007ko dirubilketan, Sozietate Zergak %15,7koa suposatu zuen, eta PFEZak %30,87koa. 2019ko diru-bilketan, ordea, %8,14 eta %35,73, hurrenez hurren.\n“Aurreko krisitik ateratzeko, fiskalitatea are gehiago desorekatu zenez, gaur gun diru-bilketaren zama handiena PFEZren kontura lortzen da, hots, langileen nominetatik ateratzen da. Hala ere, oraindik fiskalitatean erabakiak hartzeko tarte oso handia daukagu”, nabarmendu du bozeramaileak.\nCOVID19a eta Arabako fiskalitatea\nPairatzen ari garen krisi sozio-sanitarioaren ondorioz, Arabako diru-bilketaren jaitsiera %20 ingurukoa izango da gutxienez, jarduera ekonomikoaren jaitsieraren ondorioz PFEZ, Sozietate Zerga eta BEZaren sarrerak jaitsiko direlako. Horren ondorioz, datorren urtean Aldundiak 500/600.000.000 euro gutxiago ingresatuko ditu, eta jaitsiera hori Eusko Jaurlaritza, AFA eta Toki Erakundeen artean banatu beharko da. “Kupoa, berriz, berdin-berdin ordaindu beharko dugu”, gaitzetsi du bozeramaileak.\nHala ere, gastu publikoa areagotzeko beharra nabarmendu du EH Bilduk, eta osasun eta gizarte zerbitzuak, politika sozialak edota sektore kaltetuenentzako diru-laguntza zuzenak jarri ditu adibidetzat. "Gainera, Toki Erakundeen finantzazio egokia ere bermatzeko beharra dago, aipatutako arloetan euren eskumenak egokiro bete ahal izateko" ondorioztatu du Fdz de Pinedok.


Eztia da azukrea zuzenean kontsumitzeko era naturala.\n36 ezti-mota daude; lehengaiak, hau da, erleek xurgatzen duten nektarrak baldintzatuko du beti hori. Hortaz, florak, bere egoerak, faunak, klimatologiak eta erlauntzaren kokapen zehatzak nahiz erlekumearen “osasun” egoerak baldintzatuko dute erlekume horrek produzituko duen ezti mota. Ziur esan dezakegu ez daudela bi ezti-pote berdin, guk nahi bezain antzekoak izan daitezkeen arren. Horrek bide ematen dio eztia maite duenari produktu horren gustuez, lurrinez eta zaporeez gozatzeko.


EGOITZA ELEKTRONIKOAREN PRESENTAZIOA - Sede Electrónica de la Guardia Civil\nErregistro-bulegorako eskaera orokorra\nArmak eta Lehergaiak\nGC marka eta beste diseinu batzuk erabilera\nGZ-an SARTZEKO HAUTAKETA PROZESUAK\nEGOITZA ELEKTRONIKOAREN PRESENTAZIOA\nXXI. mendeari hasiera emateko, zerbitzu telematiko seguruen erabilera sustatu eta sendotu nahi izan du Guardia Zibilak, unibertsitate-komunitatearen barruan eta beste erakunde batzuekiko harremanetan.\nErronka teknologiko hori osatzen duten jarduerak 2005eko ekainean onartutako "Administrazio Elektronikoranzko" plan estrategikoarekin eta Administrazio Elektronikoaren web-atari bat sortuta hasi ziren. Web-atari hau administrazio elektronikoko zerbitzuak herritarrei hurbiltzeko sortu zen, bai eta zerbitzu horiek erabiltzeko beharrezkoak diren tresna eta ezagutza guztiak emateko ere; hori izan zen Guardia Zibilaren Egoitza Elektroniko honen aurrekaria.\nGuardia Zibilaren Egoitza Elektronikoa berrituta, gure erakundeak urrats garrantzitsua egin du bere garaian Herritarrek Zerbitzu Publikoetara Sarbide Elektronikoa izateari buruzko ekainaren 21eko 11/2007 Legeak ezarritako agindua betetzeko. Lege horrek administrazio publikoekin bitarteko elektronikoen bidez harremanetan jartzeko eskubidea aitortzen zien herritarrei, eta bat egiten du urriaren 1eko 39/2015 eta 40/2015 legeek osatzen duten egungo arau-esparruarekin. Administrazio-prozedurari buruzko erregulazio guztia sistematizatzeko aukera ematen dute, funtzionamendu elektroniko osoa duten prozeduren arintzean sakonduz.\nEgoitza berriaren bidez, erakunde honek hainbat zerbitzu eta prozedura jartzen ditu herritarren eskura (arian-arian beste batzuk erantsiko zaizkie). Horietan, interesdunekiko harremana on-line egin ahal izango da, eta horrek denbora asko aurreztea eta aurkeztu beharreko dokumentazioa nabarmen murriztea dakar.\nEgoitzako orri nagusitik zuzenean sar daiteke "erregistro Elektronikoa" atalera. Horren bidez, administrazio-idazkiak, -eskaerak eta -komunikazioak telematikoki aurkez daitezke, INT/2936/2009 Aginduan aurreikusitakoaren arabera.\nProzedurekin batera, Iragarki Taularen zerbitzua gehitu da, gure administrazio- eta gobernu-organoen jardunari bizkortasun eta gardentasun handiagoa emateko asmoz. Iragarki-taula horretara urteko 365 egunetako 24 orduetan sar daiteke Internetera sartzeko edozein lekutatik. Bertan, Guardia Zibilaren organoen eta zerbitzuen ebazpenak eta administrazio-egintzak argitaratuko dira, ordezkoak edo osagarriak, adierazitakoaren arabera.\nGuardia Zibilak sinadura elektronikoko sistemak onartuko ditu egoitza elektronikoaren bidez jarduteko. Sistema horiek bat etorri beharko dute Sinadura Elektronikoari buruzko abenduaren 19ko 59/2003 Legean ezarritakoarekin, eta egokiak izan beharko dute parte-hartzaileen identifikazioa eta, hala badagokio, dokumentu elektronikoen benetakotasuna eta osotasuna bermatzeko, eta bateragarriak izan beharko dute erakundeak dituen baliabide teknikoekin. Herritarrek sinadura elektronikoko sistema hauek erabili ahal izango dituzte Guardia Zibilarekin harremanetan jartzeko: Nolanahi ere, Nortasun Agiri Nazionalean sartutako sistemak, sinadura elektroniko aurreratu edo aitortuko sistemak (ziurtagiri elektroniko aitortuan oinarritutakoak barne), bai eta erabiltzaile gisa aldez aurreko erregistro batean hitzartutako gakoen erabileran, bi aldeek ezagutzen duten informazioaren ekarpenean edo beste sistema ez-kriptografiko batzuetan oinarritutako beste batzuk ere, kasu bakoitzean zehazten diren baldintzetan.\nHerritarrak Guardia Zibilaren Egoitza Elektronikoarekin harremanetan jarri ahal izango dira Egoitza Elektronikoaren "postontziaren" bidez.\nHerritarrek eskuragarri izango dute, Guardia Zibilaren Egoitza Elektronikoan, egoitzako prozedura eta zerbitzuetara sartzeko erabiliko den ordenagailu pertsonalean instalatzeko behar den softwarea. Era berean, irisgarritasun-politikak betez, azalpen bat emango da nabigazioa erabiltzaile bakoitzaren beharretara egokitzeko.\nEgoitza elektroniko hau martxan jartzea teknologia berriek ezartzen duten errealitatera egokitutako administrazio modernoa lortzeko prozesuaren hasiera besterik ez da; giza baliabideak eta baliabide materialak ez ezik, prozedurak eta jarduteko moduak ere egokitzea. Ziur gaude hori guztia gure Erakundearekin harremana duten herritarren onerako izango dela.\nDokumentu elektronikoak CSVren bidez baliozkotzea (CVE)\nZIURTAGIRIEI BURUZKO INFORMAZIOA ETA EGIAZTAPENA\nLan-egutegia eta egun baliogabeen egutegia


Animalien aferak Archives - Page 3 of 12 - Zientzia Kaiera\nJuan Ignacio Pérez eta Miren Bego Urrutia Igeri egiten, lasterka egiten, hegan egiten ———————————————————————————————————– Narra-txakurrek iraupen luzeko lasterketetan hartzen dute parte (hiru egunetik bi asterainokoak, zenbait orduko atsedenak barne) eta oso arau termiko gogorren menpe egiten dute korrika, 0 °C […]\nJuan Ignacio Pérez eta Miren Bego Urrutia Igeri egiten, lasterka egiten, hegan egiten ———————————————————————————————————– Ruper Ordorikaren Memoriaren mapan diskoko lehen kantaren hitzak balada batekoak dira. Diskoan esaten denaren arabera, Guram Sulakauri abenturazale eta iraultzaile georgiarrak idatzitako balada bateko hitzak dira […]\nJuan Ignacio Pérez eta Miren Bego Urrutia Igeri egiten, lasterka egiten, hegan egiten ———————————————————————————————————– Anfibio anuroen artean badira jauzi azkarrak eta indartsuak egiten dituzten igelak (Rana agil adibidez; izena bera nahiko argigarria da), baina baita salto txikitxoak baino egiten ez […]\nJuan Ignacio Pérez eta Miren Bego Urrutia Igeri egiten, lasterka egiten, hegan egiten ———————————————————————————————————– Beste atal batean ( Izokinaren lan astunak ) aritu izan gara izokinei buruz. Gogora dezagun: arrain anadromoak ur gezan jaiotzen dira; gero itsasora joan eta, han […]\nJuan Ignacio Pérez eta Miren Bego Urrutia Igeri egiten, lasterka egiten, hegan egiten ———————————————————————————————————– Eskonbridoak etengabe igeri egiteko ahalmen handiena duten arrain teleosteoak dira. Beste zenbaiten artean, atunak eta berdelak dira talde horretako kideak. Iraupen laburreko ahalegin handiak egiteko gai […]\nJuan Ignacio Pérez eta Miren Bego Urrutia Igeri egiten, lasterka egiten, hegan egiten ———————————————————————————————————– Arrainen haragiaren itxura oso desberdina da espezieen arabera. Mutur batean hegalaburrak edo hegaluzeak bezalako tunidoak ditugu, eta bestean mihi-arraina edo erreboiloa bezalako arrain zapalak. Tunidoen haragiaren […]\nJuan Ignacio Pérez eta Miren Bego Urrutia Igeri egiten, lasterka egiten, hegan egiten ———————————————————————————————————– Zefalopodoek milaka urte daramatzate itsasoetan. Arrainak sortu baino lehen, haiek ziren itsasoetako harrapari nagusiak. Zefalopodoak ziren aktibitate-maila altuena garatzen zuten animaliak. Baina gero arrainak sortu ziren […]\nJuan Ignacio Pérez eta Miren Bego Urrutia Defentsak eta erasoak ———————————————————————————————————– «Urrezko gezi pozoitsua» izena duen igel bat bizi da Kolonbiako Ozeano Bareko kostaldeko oihanetan. Izenak berak ezin hobeto adierazten du igelaren ezaugarririk behinena, oso pozoitsua baita. Izan ere, ezagutzen […]


UNESCO Etxea elkarlanean aritu da Begoñazpi Ikastolarekin Europako gazteen truke batean\nApirilaren 19an, UNESCO Etxea elkarlanean aritu zen Bilboko Begoñazpi Ikastolarekin, ikastola hori hainbat urtean Holandako beste bi ikastetxerekin eta Txekiar Errepublikako batekin gauzatzen ari den Europako Trukearen esparruan.\nTrukean URA izan zuten gai nagusi, eta, gai horren inguruan, ikasleek hainbat jarduera izan zituzten ekosistemak behatzen: Lekeitioko Hondarzabal Hondartza itsasontzia eta itsasargia bisitatu, traineruan arraun egin, eta horrela inguratu ziren Pakea Bizkaiara Getxon eta Bilboko Itsas Museora.\nTrukearen amaieran, UNESCO Etxeko Isabel González Rojok hitzaldi dinamiko bat eman zien 120 ikasle holandar, txekiar eta euskalduni, uraren eta elikaduraren inguruan eta ur birtualari buruz; eta epaimahaikide gisa, berak izendatu zuen poster digitalaren talde irabazlea.\nUraren munduko eguna - material didaktikoak


TG0008 - Idazkaritza Nagusia - UPV/EHU\nTG0008 - Irakasle-Ikertzaileen espedienteak\nDatuen tratamenduaren helburuak dira: gauzatzea, kontrolatzea eta kudeatzea UPV/EHUren ikerketa eta irakaskuntza zerbitzu guztiak, ematen diren modalitate guztietan (aurrez aurre, urrunetik edo on line) eta haien alderdi guztietan; halaber, ikasleek modalitate horietan eskuratutako ezagutzak egiaztatzeko prozesuak kudeatzea, irakaskuntza gidetan zehazten denaren arabera. Era berean, nominen gestio osoa egitea eta horri lotutako zeregin administratibo guztiak betetzea, eta behar diren gestioak egitea zerga araubidea eta gizarte prestazioei buruzkoa betetzeko.\nTratamendua beharrezkoa da interesdunak unibertsitatearekin daukan kontratua edo lotura administratiboa gauzatzeko eta unibertsitateak bere zerbitzupeko langileen arloan dituen eginkizunak betetzeko, hori guztia honako hauek betez: Unibertsitateei buruzko 6/2001 Lege Organikoko 33. eta 47. artikuluak; Euskal Funtzio Publikoari buruzko Legea; eta Enplegatu Publikoaren Oinarrizko Estatutuaren Legearen testu bateratua onartzen duen urriaren 30eko 5/2015 Legegintzako Errege Dekretua. Era berean, tratamendua beharrezkoa da langileak UPV/EHUrekin lotzen dituen kontratu edo izendapenak dakartzan betebeharrak betetzeko, honako hauek betez: zerga arloko araubidea (PFEZ, ez-egoiliarren errentaren gaineko zerga...), Gizarte Segurantzari buruzko Lege Orokorra edo Estatutuko Funtzionario Zibilen Gizarte Segurantzari buruzko Legea, eta aplikatu beharreko gainerako arauak.\nAipatutako helburuetarako guztiz beharrezkoak diren datu horiek lagatu ahal izango dizkiogu Administrazio Publikoetako Ministerioaren Langileen Erregistroari, oinarri hartuta abenduaren 30eko 2073/1999 Errege Dekretua. Horiez gain, tratatzen ditugun datu pertsonalak ez dizkiogu beste inori lagako, legez agindu ezean.\nSindikatu bazkidetzari buruzko informazioa\nAdministrazio arloko arau hausteak\nNominako datu ekonomikoak\nEkonomikoak ez diren nominako datuak


Ordezko mugikorretarako aplikazio-dendak seguruak dira? | Consumer\nOrdezko mugikorretarako aplikazio-dendak seguruak dira?\nApp Storetik edo Android-etik smartphoneetarako aplikazioak deskargatzeak baditu zenbait eragozpen, baina baita abantailak ere\nEgilea: Jordi Sabaté 2012-ko urtarrilak 17\nGaur egun inork ez du eztabaidatzen azken belaunaldiko telefono mugikorren benetako balioa datu-sarera konektatzeko gaitasunean eta funtzio berriak eskuratzeko aukera, denda bidez aplikazioak Aplikazioa Store eta Bluetooth Market , lehenengoa iOS sistema eragilerako (iPhone e iPad) eta bigarrena, telefonoak Androidekin . Hala ere, iOSen kasuan, hauek bakarrik egin daitezke: Appleren kontrolpean eta ikuskaritzapean deskargatu, gure sistemetan zein erabil daitezkeen erabakita. telefonoak eta zein ez. Androiden mugikorrek askatasun handiagoa dute, denda ofizialaren ordezko aukerekin, baina baita zaharragoekin ere. arriskuak. Bi kasuetan, blokeoak saltatzeko metodoak daude, eta gainbegiratzeko aplikazio libreak deskargatzea. Baina merezi du?\nZenbait aplikazio instalatzeko, kontratu bidezko blokeoa\nAgian, iPhoneari erabiltzaile askok jartzen dioten “baina” bakarra aplikazio jakin batzuk instalatzeko gehiegizko murrizketak dira.\nAgian, hau baino “baina” ez den bakarra: erabiltzaile askok ipintzen dute iPhone-a, Appleren telefonoa, gehiegizko murrizketak zenbait instalatzeko aplikazioak. Konturatzen gara Android-eko mugikorretan funtzionatzen dute, eta oso ondo etorriko lirateke iPhone-an, beren sortzaileek ere ziurtatzen dute garapen azkarrak dituztela, baina ez ezin dira App Store denda ofizialean agertu. . aukera bakarra telefonoaren blokeoa haustea da, Jailbreak “, programak hirugarrenen guneetatik exekutatu ahal izateko. Hau da, App Storetik pasatu gabe.\nDilema argia da: bagara telefonoaren jabeak, bidezkoa da erabaki ezin izatea berarengan jartzen da eta zer ez? Applek ez dio eragozpenik jarri honi arrazoitzea, baina argudiatzen du iPhone bat erosten dugunean onartu egiten dugula erabilera-baldintzak eta lehenetsitako programak, blokeoa barne. Harremana haustea eskubide bat da, baina hautsi Apple-rekiko kontratua; beraz, mugikor bat bada desblokeatuta, kalteren bat du, ezin du bermerik jaso legeak eskatzen duen naturala. Desblokeatuta badago, Applek ez du ulertzen: iPhone bat, iPod bat edo iPad bat erosten dugunean, hau onartzen dugu: baldintza.\nTelefonoaren blokeoa hausten ez duen programa erabil daiteke, baina Appleren denda ofizialetik pasatu gabe aplikazioak instalatzeko aukera ematen du gailu mugikorretarako. Installous fitxategiak sinkronizatzeko programa bat da, eta ordenagailua eta honen eta Apple-ren mugikorraren arteko zubia da, ordenagailuaren iTunes programa manipulatzea.\nInstallous Apple-k bere dendan onartu ez dituen programak eskaintzen dituen Apptrackr aplikazioen plataforma, bai eta beste programa batzuk ere, modu erabat legalean; izan ere, App Store-n prezioa dute, eta Apptrackr-en doan edo beheratuta proposatzen diren lekuetara lotzen da, eta, beraz, ez zaie saririk ematen sortzaileei. Hala ere, <ahref=”http://www.zurco.org/phone-appstore-lo-buenos-contra-los-malos-desarrolladores-contra-los-piratas/”–batzuk programatzaileak beren aplikazioak saltzeko Apple-ren baldintzak Apple-renak baino hobeak direla eta <ahref=”http://www.xatakamovil.com/apple/decido-secreto-de-la-app-store-la-esklabotz-quienes-la-hacen-posible”–tildan abusuzko App Store-ra irabazi-marjinetan eta baldintzak. Haien arabera, Apptrackr lehia osasungarria da.\nNormala denez, Apple <ahref=”http://www.elpais.com/artículo/tecnologia/Apple/ataca/Apptrackr/balaztatu/deskarga/aplikazioak/marjina/denda/elpeputec/20120102elpeputec_1/Tes”“ha Apptrackr-en aurkako jazarpena hasi da eta plataforma desista bere jardueran, baina sortzaileak aldatu egiten dira etengabe, jabetza-legeak dituzten herrialdeetako zerbitzarietara intelektual ahulagoak. Horrela zentsura eta zerbitzua ixtea. Appleren arazoa da aplikazioa Installousek ez du mugikorretik jarduten, ordenagailuan baizik, eta, beraz, kontroletik ihes egiten du, eta, blokeoa hausten ez denez, ezin da erabilera-baldintzen urraketaz hitz egitea.\nAndroid-en alternatibak, onak eta ez hainbeste\nGoogle, benetako bultzatzailea eta Android-en sistema eragilearen babesleak baldintza asko ezartzen ditu aplikazioak ez dira hain murriztaileak, eta denda ofizialak ez bezalakoak izateko aukera ere ematen du, nahiz eta batzuk ez diren gomendagarriak. haiek, segurtasun-arazoak azaltzean edo haien programak errepikatuta edo kalitate txikikoak direnean.\nGooglek ezagutu eta aholkatzen dituen denden artean, Appbrain nabarmentzen da. Getjar, <ahref=”http://slideme.org/” target=”_blank” target=”_blank”–SlideMe , Amazon App Store o Appsfire. Batzuk horietatik (Appbrain eta SlideMe) ez dira denda desberdinak, baizik eta modu desberdinean antolatzen duen aplikazio bat, eta hobeto, Bluetooth Market-en edukiak programa berriak bilatzea. Beste batzuek aplikazio berriak dituzte haien alde egiten duten garatzaileena.\nHala ere, badira beste batzuk <ahref=”http://qiibo.com/2011/09/03/aplicaciones-android-alternativas-oficiales-y-no-oficiales-android-market/”–dendak “gutxiago ofizialak” Googlek uko egiten die, BlackMart edo SnappzMarket. Ziurtatzen da horietan legez kontrako aplikazioak proposatzen direla, beren eskubideen alde eginez. sortzaileak. Programa ez oso fidagarriak direla ere esaten da. Baina, egia esan, Android-eko telefonoen jabe askok programa horiek deskargatzen dituzte inolako eragozpenik gabe.\nMesfidantzarako arrazoirik ba al dago baimendu gabeko dendetan edo, Appleren kasuan, ez egiteko telefonoko jailbreak bat? Segurtasuneko adituak erabilera-baldintzak murriztaileak izatea arrazoitzen dute, baina bai Apple bai Google suposatzen dute iruzurren aurrean berme bat gutxienez edo aplikazio gaiztoak, gure datuak mugikorrean zelatatzeko gai direnak, gure elkarrizketak edo testu-mezuak onartzera behartzea kostu handia.\nDenda ofizialak babesten dituzten konpainiek oso lan handia egiten dute aplikazioak iragazteko, arakatzeko eta egiaztatzeko.\nBerme bat ere badira aparatuaren softwarearen egonkortasuna, “firmware”. Horregatik ez du Applek desblokeatutako iPhone baten arduraduna da: ezin du bermatu egonkortasuna. Kontuan hartu behar da: hauek: smartphone horiek hain ahulak izan ohi dira zibergaizkileen erasoei, aurreko garaietako ordenagailuei, kontu handiz ibili behar da. Denda ofizialetara biltzeak arazo asko saihesten ditu.\nHauek babesten dituzten konpainiak: denda ofizialek iragazteko, arakatzeko eta aplikazioak egiaztatzea, iruzurrezkoak, ezegonkorrak eta ez-perfektuak edo gutxieneko interesa. Hala ere, kasuak maula-aplikazioena baita App Store-n ere. Android-en Market-ek, irekiago, iruzurra muturreraino iritsi da Googlek neurri irmoak hartu behar ditu batzuen aurka aplikazioak, hau iruzurrezko SMS Premium-en kasua .\nIruzurraren beste kasu berriago batean, iruzurgileek Android-erako Siri ofizial baten proposamena erabiltzen dute -iPhone-an hitzezko aginduak onartzeko programa-, erabiltzaileak Apple-ren programaren egile-eskubideak urratzen dituen aplikazio batengatik ordain dezan. Analistek diotenez, Googlek bere dendako aplikazioen gainean egiten duen kontrola, batzuetan, laxoegia da.\nandroid market aplikazio mugikorrak aplikazioak App Store móviles-eu


Kulturen Arteko Irekitasun Galdeketa\nOrain, zurea ez den eta arau ezberdinak dituen herrialdean denboraldi bat igarotzeko aukera duzu. Dena ondo badoa, beste kultura-errealitate batzuekiko etengabeko kontaktuak topatuko dituzun egoera berriak aztertzeko eta baloratzeko gaitasuna emango dizu.\nKontuan izan kulturen arteko ikasketa autoikaskuntza dela, batez ere. Pertsona bakoitza bakarrik dago besteen aurrean, eta bere komunikazio beharrei aurre egiteko hainbat estrategia aurkitu, garatu eta ebaluatu behar ditu.\nEsperientzia horretan, bizikidetzak zailtasunak eta kontraesanak aurkezten ditu, baina baita elkar aberasteko aukera ugari ere, ikuspegien trukeari esker. Prest al zaude zure kulturen arteko irekitasuna frogatzeko?


Bloga: ErabakiakEuskal pantailaren gunea\nLarunbat arratsaldea da. Aste guztiko neke eta estresak gaindituta, plan baten bila zabiltza. Burura datorkizun lehen aukera lagunekin garagardo batzuk hartzea bada ere, kulturarekin erlazionatutako planen bat egitea erabaki duzu. Txalotzekoa da, izan ere, estatistiken arabera, biztanleriaren gutxiengoak hartzen duen erabakia da.\nZure herriko agenda kulturala begiratu eta dagoen aukera zabalaren aurrean pentsakor gelditzen zara. Kulturaren Euskal Behatokiaren arabera, behin kultur jarduera batean parte hartzeko erabakia hartuta, gehiengoak liburu bat irakurriko du, musika kontzertu batera joango da edota zineman film bat ikusiko du. Operara edo literatura-jaialdi batera joatea dira bururatzen zaizkigun azken jarduerak, eta dantza edo zirku erakustaldi batera joateko aukerak ere nahiko urriak dira. Behatokiak jarduera horiek aukeratzearen atzean dauden motibazio psikologikoak ere aztertu ditu: zinemara eta kontzertuetara joateko nahi horrek behar emozional eta sozialak asetzen ditu (errutinatik irtetea, sentsazio berriak bizitzea, lagunekin egotea); erakusketetara joateak, ordea, behar sinboliko eta kulturalak asetzen ditu (identitate bat sortzea, autoerrealizazioa, ezagutza hobetzea).\nEuskarari dagokionez, datuak ez dira pozgarriagoak; musika deskargatzea da euskaraz gehien egiten den jarduera kulturala. Irakurtzearen eta kontzertuetara joatearen aurretik. Kultura euskaraz kontsumitzearen arrazoi nagusia euskaraz kontsumitzeko interesa bera da, kalitatea kontuan hartu gabe, eta eskaintzaren aniztasuna hobetu beharreko alderdi gisa identifikatzen da.\nBaina non dago arazoa? Zein da jendea kulturatik aldentzen duen arrazoi hori? Milaka ikerketa eta galdeketa egin dira historian zehar, eta kultur jarduera batean parte ez hartzearen “errua” prezio altuei egozten diete gehienek. Frogatuta dago, baina, prezioarena, kasu gehienetan, aitzakia bat besterik ez dela (adibide gisa, doako erakusketak, asteko egun batean sarrera librea duten museoak edota gazteentzako prezio murrizketak ditugu). Hainbat ikerketen arabera, kulturarekiko interes falta horrek beste iturri batzuk ditu, adibidez, ohitura falta (etxean ikusi dutena jarraitzea, gurasoak inoiz ez badira operara joan, zaila da haurrak interesa erakustea), edota haiekin bat ez datorren zerbait dela kontsideratzea (“kultura jende inteligentearentzat da”, “nik ez dut ulertuko”, “lekuz kanpo sentituko naiz”).\nGai korapilatsua da kulturarena (hasteko, zer da kultura? Eta nork erabakitzen du zer den kultura?), eta eztabaidarako joko asko ematen du. Baina, kirola edo ariketa fisikoa osasunarentzat beharrezkoa dela onartzen dugun gizarte honetan, noiz iritsiko gara kultura ere maila berean kokatzera? Noiz ohartuko gara kultura ere gizakion osasunarentzat beharrezkoa dela? Bien bitartean, jarrai dezagun antzokiak, museoak, zinemak betetzen, jarrai dezagun kultura sortzen, kulturaz gozatzen.\nBloga: Bendita Tú\nZurriolako Butaka: Irailak 25\nBlogak Uxue Arzelus\nBlogak Erabakiak Kultura Uxue Arzelus\n‘Zinema afrikarra: gazteria urbanoa’ zikloa antolatu dute Nafarroako Filmotekan\nLapatx taldearen ‘Aurreiritziak’ lanak irabazi du Elorrioko 24 Ordu Digitalean rallya\n2017 Aza 7\n2017 Ira 12